Kumitat għall-Petizzjonijiet

ABBOZZ TA' AĠENDA

Laqgħa

It-Tnejn 19 ta' Jannar 2009, 15.00 – 18.00

It-Tlieta 20 ta' Jannar 2009, 9.00 – 12.30

Adozzjoni ta' abbozz ta' aġenda

Skond id-deċiżjoni tal-kumitat tat-30 ta' Settembru 1997, fuq il-bażi tad-dokument ta' ħidma PE 223.544, punti fis-sezzjoniji B ta' l-abbozz ta' aġenda mhux se jkunu diskussi waqt il-laqgħa preżenti.

Madankollu, qabel it-tmiem tal-laqgħa kwalunkwe membru jista' jitlob li xi punt fis-sezzjoni B jkun ittrasferit għas-sezzjoni A; imbagħad huwa jkun inkluż b'mod awtomatiku fis-sezzjoni A għal diskussjoni f'laqgħa sussegwenti.

Approvazzjoni tal-minuti tal-laqgħa ta':

· 6 ta' Novembru 2008

· 1-2 ta' Diċembru 2008

Avviżi taċ-Chairman

Kwistjonijiet varji

Fil-preżenza tal-Kummissjoni Ewropea

A. Petizzjonijiet għal diskussjoni f'kumitat fuq il-bażi tat-tweġiba bil-miktub tal-Kummissjoni

Saħħa

Nru 1037/2007, imressqa minn Jill Bell, ta' nazzjonalità Irlandiża, għan-nom tal-Assoċjazzjoni Irlandiża tal-Ħwienet tas-Saħħa, rigward id-Direttiva 2002/46/KE dwar l-approssimazzjoni tal-liġijiet tal-Istati Membri relatati mas-supplimenti tal-ikel

(fil-preżenza tal-petizzjonant)

Nru 1184/2007, imressqa minn Grace Kinirons, ta' nazzjonalità Irlandiża, f'isem it-Terapisti tan-Nutrizzjoni tal-Irlanda, rigward id-Direttiva 2002/46/KE dwar l-approssimazzjoni tal-liġijiet tal-Istati Membri dwar is-supplimenti tal-ikel

Nru 1418/2007, imressqa minn Konstantinos Skoufis, ta' nazzjonalità Griega, f'isem ir-residenti tal-parti tal-punent ta' Rodía fil-muniċipalità ta' Diakoptó, b'372 firma, dwar il-linja ferrovjarja l-ġdida bejn Ateni u Patras

1105/2007, mressqa mis-Sur L.M. , ta' nazzjonalità Ungeriża, dwar ħsara kkawżata lilu mit-tniġġis tal-istorbju minħabba l-attività fl-Ajruport ta' Ferihegy f'Budapest

0276/2007, imressqa minn Ioan Paul, ta' nazzjonalità Rumena, li ġġib 34 firma, dwar l-impatt detrimentali fuq is-saħħa tar-residenti minħabba l-attività ta' kumpanija fil-viċin speċjalizzata fir-reċiklaġġ ta' residwi li ġejjin mill-annimali

Nru 833/2008, imressqa mis-Sur M.S., ta' nazzjonalità Rumena, f'isem l-Assoċjazzjoni Professjonali tal-Pubblikaturi Lokali (APEL) tar-Rumanija, dwar il-prattiki monopolistiċi u kontra l-kompetittività tal-Uffiċċju Postali Rumen fir-rigward ta' żjieda fit-tariffi għat-tqassim ta' gazzetti lokali

(fil-preżenza tal-petizzjonanti)

Għajnuna mill-Istat

Nru 335/2008 Imressqa mis-Sur Waldemar Preussner, ta' nazzjonalità Ġermaniża, f'isem il-PCC SE, dwar ksur allegat tal-leġiżlazzjoni tal-KE dwar l-għajnuna mill-Istat mill-awtoritajiet Rumeni fir-rigward tal-privatizzazzjoni tal- Oltchim Râmnicu - Vâlcea S.A.

(Rumanija)

(fil-preżenza tal-petizzjonant)

905/2007 imressqa mis-Sur Vasile Tomoiaga, ta' nazzjonalità Rumena, dwar id-diskriminazzjoni kontra l-persuni li ma jagħrfux il-kuluri li ma jistgħux jiksbu l-liċenzji tas-sewqan fir-Rumanija

(fil-preżenza tal-petizzjonant)

Tassazzjoni

1001/2006 mressqa mis-Sur Alexandru Ciobotar (ta ́ nazzjonalità Rumena), li fiha aktar minn 23 firma, dwar inkompatibbiltà bejn it-taxxa tar-reġistrazzjoni Rumena fuq karozzi wżati u l-prinċipju tal-KE dwar il-moviment liberu tal-prodotti

0331/2007, mressqa mis-Sur Ioan Păun Cojocariu, ta' nazzjonalità Rumena, dwar problemi bir-reġistrazzjoni fir-Rumanija ta' vettura li nxtrat fil-Ġermanja

0723/2007, imressqa minn Mihai Cristel Bocseru, ta' nazzjonalità Rumena, dwar it-taxxa fuq il-karozzi użati impurtati fir-Rumanija

1237/2007 , imressqa minn Elena Caraba, ta' nazzjonalità Rumena, dwar it-taxxi fuq il-karozzi użati impurtati fir-Rumanija

0265/2008, imressqa minn Horaţiu Margoi ta' nazzjonalità Rumena, f'isem il-klabb Rumen tal-karozzi, u b'120,000 firma, rigward it-taxxa li trid titħallas fir-Rumanija mal-ewwel reġistrazzjoni ta' karozzi mixtrija minn Stati Membri oħra tal-UE

(fil-preżenza tal-petizzjonant)

156/2005, imressqa minn Szilvia Deminger, ta' nazzjonalità Ungeriża, dwar id-dritt tar-reġistrazzjoni li għandu jitħallas fl-Ungerija fuq l-importazzjoni ta' karozzi minn Stati Membri oħrajn tal-UE.

0412/2006, mressqa minn Jan Luteran (Slovakk), dwar il-problemi tiegħu rigward ir-reġistrazzjoni fis-Slovakkja tal-karozza użata li xtara fil-Ġermanja

0773/2005 minn Jürgen Sachansky (Ġermaniż), dwar allegata diskriminazzjoni fis-Slovakkja ta' ċittadini Ewropej li mhumiex ta' nazzjonalità Slovakka

Nru 0958/2007 mressqa minn Graham Unsworth (Brittaniku), dwar taxxa ta ́ reġistrazzjoni fuq karozzi użati importati f'Malta

Nru 1028/2007 mressqa minn Nicholas Zelle (Brittaniku), dwar it-taxxa ta' reġistrazzjoni fuq vetturi użati importati f'Malta

Rapporti u Opinjonijiet

Opinjoni dwar Djalogu Attiv maċ-ċittadini dwar l-Ewropa

(2008/2224 (INI)) (għall-CULT)

- eżami ta' l-abbozz ta' opinjoni

Rapport annwali dwar l-attività tal-Kumitat għall-Petizzjonijiet 2008

- eżami ta' abbozz ta' rapport

***Ħin għall-votazzjonijiet***

Kumitat għall-Petizzjonijiet 2008/0090(COD) 14.11.2008 ABBOZZ TA ́ OPINJONI tal-Kumitat għall-Petizzjonijiet għall-Kumitat għal-Libertajiet Ċivili, il-Ġustizzja u l-Intern dwar il-proposta għal regolament tal-Parlament Ewropew u tal-Kunsill dwar l-aċċess pubbliku għad-dokumenti tal-Parlament Ewropew, il-Kunsill u l-Kummissjoni (tfassil mill-ġdid) ( COM(2008)0229 C6-0184/2008 2008/0090(COD) ) Rapporteur għal opinjoni: David Hammerstein

- eżami ta' l-emendi

- adozzjoni ta' l-abbozz ta' opinjoni

Opinjoni dwar Linji gwida għal proposta għal regolament tal-PE u l-Kunsill dwar l-implimentazzjoni ta' inizjattivi taċ-ċittadini, skont l-Artikolu 11 (4) tat-trattat dwar l-UE ( 2008/2169(INI) )

(għall-AFCO)

- eżami ta' l-abbozz ta' opinjoni

- possibilità ta' eżami ta' emendi

- adozzjoni ta' l-abbozz ta' opinjoni

*** Għeluq tal-votazzjoni ***

Laqgħa tal-koordinaturi

It-Tlieta 20 ta' Jannar 2009, 9.00 – 12.30

Avviżi taċ-Chairperson dwar id-deċiżjonijiet tal-Koordinaturi

Rapport ta' ħidma dwar iż-żjara għall-ġbir ta' fatti fil-Bulgarija mis-27 sat-30 ta' Ottubru 2008

- eżami ta' abbozz ta' rapport

- approvazzjoni ta' abbozz ta' rapport

1405/2007, ippreżentata minn Ivaylo Asenov Krastev, ta' nazzjonalità Bulgara, f'isem il- ́Protezzjoni ta' Saħħet u Ħajjet il-Popolazzjoni u tal- Ambjent ́, dwar ħidma illegali ta' sit għar-rimi ta' skart solidu residenzjali (fil-preżenza tal-petizzjonant)

Nru 0453/2007, mressqa minn Stefcho Minchev, ta' nazzjonalità Bulgara, iffirmata mill-qraba ta' l-14-il baħri nieqes, allegatament minħabba negliġenzi min-naħa tal-Bulgarija waqt li ddeterminat il-kawżi li wasslu għat-telf ta' bastiment fil-Baħar l-Iswed u waqt l-operazzjonijiet ta' salvataġġ (fil-preżenza tal-petizzjonant)

74/2005 minn Ramón Román Gálvez, ta' nazzjonalità Spanjola, f'isem il--Plataforma Nacional de Asociaciones de Profesores de Informática- (PNAPI), dwar il-pubblikazzjoni mill-Unjoni Ewropea ta' tagħrif dubjuż dwar is-sistema edukattiva fi Spanja, u partikolarment dwar il-korsijiet ta' l-informatika

(fil-preżenza tal-petizzjonant)

Rapport dwar l-Impatt tal-urbanizzazzjoni intensiva fi Spanja fuq id-drittijiet tal-individwu taċ-ċittadini Ewropej, fuq l-ambjent u fuq l-applikazzjoni tal-liġi tal-UE, ibbażata fuq il-petizzjonijiet rċevuti (Petizzjoni 609/2003 u oħrajn) ( 2008/2248(INI) )

- eżami ta' abbozz ta' rapport

(fil-preżenza tal-petizzjonanti)

B. Petizzjonijiet li huma proposti li jingħalqu fid-dawl tat-tweġiba bil-miktub tal-Kummissjoni

Nru 470/2001 imressqa minn Andrew Watson (Ingliż), dwar vjaġġi ta' xiri lejn il-kontinent u l-imġiba ta' l-awtoritajiet Britanniċi tad-dwana u tad-dazju

Nru 575/2001, imressqa minn Philip Liddy, ta' nazzjonalità Britannika, b'firma waħda, Dwar il-metodi użati mill-awtoritajiet tad-dwana Britanniċi

Nru 813/2001, mressqa minn Michael Newton (Ingliż), dwar żjariet għal xiri fuq il-kontinent u l-imġieba ta' l-awtoritajiet Britanniċi tad-Dwana u s-Sisa

Nru 846/2001 mressqa minn Patricia Joyce Gray, ta' nazzjonalità Britannika, dwar l-ispezzjonijiet tad-dwana Britanniċi

Nru 921/2001 imressqa minn Bill Kristofferson, ta' nazzjonalità Britannika, dwar żjarat għal xiri fuq il-kontinent u l-imġieba ta' l-awtoritajiet Britanniċi tad-Dwana u s-Sisa

Nru 957/2001 mressqa minn David Williams, ta' nazzjonalità Britannika, dwar żjarat għal xiri fuq il-kontinent u l-abolizzjoni tal-bejgħ mingħajr dazju

Nru 961/2001 imressqa minn Johnson Adedeji Ibitola, ta' nazzjonalità Britannika, dwar żjarat għal xiri fuq il-kontinent għall-akkwist ta' l-alkoħol u s-sigaretti, u l-imġieba ta' l-awtoritajiet Britanniċi tad-Dwana u s-Sisa

Nru 139/2002 mressqa minn Brian Jones, ta' nazzjonalità Britannika, rigward regolamenti tad-dwana u s-sisa dwar it-tabakk u l-alkoħol għall-ivvjaġġar bejn l-Istati Membri

Nru 577/2002, imressqa mis- Sinjura Phillips Cath, Ta' nazzjonalità Britannika, dwar il-konfiska tal-karozza tagħha minn uffiċjali tad-dwana f'Dover minħabba suspett ta' traffikar tat-tabbakk

Nru 915/2002, imressqa minn Graham Bathurst, ta' nazzjonalità Britannika, dwar il-moviment liberu tal-merkanzija – Direttiva ta' l-UE 92/12/KEE

Nru 1118/2002, imressqa mis-Sinjura Kelly Hughes, ta' nazzjonalità Britannika, dwar il-qabda ta' oġġetti importati mill-Ewropa

Nru 0302/2005 minn Martin Baldwin-Edwards, ta' nazzjonalità Britannika, dwar allegazzjoni ta' diskriminazzjoni fir-reklutaġġ mill-Istitut Grieg għall-Politika dwar l-Immigrazzjoni

403/2005 mressqa minn Michel Vray (Belġjan), b'seba' firem, dwar problemi ambjentali fil-viċinanzi ta' fabbrika

Nru 581/2005, imressqa minn Marco Bianco, ta' nazzjonalità Taljana, dwar il-fatt li l-awtoritajiet lokali Taljani ma jagħrfux iċ-ċertifikat ta' taħriġ vokazzjonali li jikkonċerna l-industrija tal-ikel, maħruġ fil-Ġermanja

0920/2005, imressqa mis-Sur Evangelos Alexos, ta' nazzjonalità Griega, f'isem il-moviment ċiviku Domokos, u minn 3 kofirmatarji, dwar sit ta' radam illegali f'Domokos Ftiotidas fil-Greċja

Nru.179/2006 mressqa minn Giuseppe De Simone (ta ́ nazzjonalità Taljana), f ́isem il-kumitat Mosaico, li tinkludi 13-il firma, dwar allegat ksur ta' leġiżlazzjoni Komunitarja rigward proċeduri għall-għoti ta' kuntratti pubbliċi fis-settur tal-ġestjoni tal-iskart

Nru 0058/2007 mressqa minn Rosa Álvarez Álvarez (ta ́ nazzjonalità Spanjola), f ́isem L-Assoċjazzjoni tar-Residenti Tranqueru Xivares (Muniċipalita` ta' Carreno, Asturias, Spanja), li tinkludi 8 800 firma, dwar protesta kontra proġett ta' żvilupp ta' port u l-effett devastanti tiegħu fuq l-ambjent

Nru 0512/2007, imressqa minn Eugenio Bermejo Garcia, ta' nazzjonalità Spanjola, dwar tilwima personali fuq il-pensjoni

Nru 0522/2007, imressqa minn Halina Messerschmidt, ta' nazzjonalità Pollakka, f'isem l-assoċjazzjoni ambjentali ́Zuraw ́, dwar nuqqas ta' applikazzjoni ta' leġiżlazzjoni ambjentali tal-UE b'rabta ma' proġett għall-estrazzjoni ta' żrar f'Dzwierzuty, il-Polonja tal-Lvant

Nru 0563/2007, imressqa minn Nikitas Giannakakis, ta' nazzjonalità Griega, dwar il-ksur mill-awtoritajiet Griegi tad-dispożizzjonijiet tad-deċiżjoni tal-Kummissjoni dwar allokazzjoni ta' għajnuna statali lill-bdiewa, sajjieda u operaturi tal-farms tal-ħut Griegi affettwati mill-maltemp fix-xitwa tal-2001-2002

0675/2007 minn Imelda Read (ta' nazzjonalità Britannika), f'isem l-Assoċjazzjoni Ewropea tal-Kanċer Ċervikali, dwar miżuri sabiex jingħeleb il-kanċer ċervikali

0704/2007 mressqa minn Elisabeth Walsh (ta' nazzjonalità Irlandiża), f ́isem il-'Il-grupp ta' sidien tal-kwota tal-ħalib', rigward allegazzjoni ta' diskriminazzjoni kontra benefiċjarji tal-kwota tal-ħalib

0724/2007, imressqa minn Wolfgang Doetsch, ta' nazzjonalità Ġermaniża, dwar il-ħlas tal-benefiċċji għat-tfal skont ir-Regolament (KEE) 1408/71

Nru 0788/2007, imressqa minn Werner Pichler, ta' nazzjonalità Taljana , li joġġezzjona għal tnixxija minn skart tossiku urban

846/2007 mressqa minn Olivier Sohier (ta' nazzjonalità Belġjana) f'isem ASBL DELTAS u oħrajn, li tinkludi 54 firma, dwar frodi magħmula kontra l-petizzjonanti mill-kumpanija ta' l-assigurazzjoni SWISS LIFE

0871/2007 imressqa minn Sascha Simon (ta' nazzjonalità Ġermaniża) dwar ħlas moħbi mitlub minn kumpaniji tal-ajru

Nru 0895/2007 minn Giorgio Bortini (Ġermaniż u Taljan) dwar ir-rifjut tal-awtoritajiet Awstrijaċi li jirrikonoxxu diploma maħruġa mill-Konservatorju ta' Bolzano

0960/2007 imressqa mis-Sra.

Gerardine O ́Brien (ta' nazzjonalità Irlandiża), dwar telf finanzjarju bħala riżultat tal-attività qarrieqa ta' maniġer ta' bank lokali

1026/2007, imressqa minn Lone Gustavsen, ta' nazzjonalità Daniża, dwar l-allokazzjoni ta' domains .eu

1104/2007, imressqa minn Alain Larralde (ta ́ nazzjonalita ́ Franċiża), f ́isem l-organizzazzjoni tal-ħajja rurali ́Association pour la Serenité à la Campagne ́, u 17-il kofirmatarju, dwar attakki ta' avultuni fuq annimali tat-tnissil fil-Pirinej Franċiżi

1117/2007, imressqa minn Stephanie Johanna Goldbach, ta' nazzjonalità Ġermaniża, dwar REACH u l-esperimenti fuq l-annimali

1121/2007 minn J.T. (ta' nazzjonalità Ġermaniża), dwar l-isfruttament ta' qagħda dominanti fis-suq minn Apple iPod biex tqassam iTunes u inkompatibilità ma' sistemi operattivi indipendenti minħabba nuqqas ta' żvelar ta' speċifikazzjonijiet ta' iTunesDB

Nru.1126/2007 minn Stelian Ciuciu (mingħajr ċittadinanza - Ruma), dwar iċ-ċaħda milli jitħalla jidħol fil-Ġermanja mal-familja tiegħu

1128/2007 minn Rainer Sander (ta' nazzjonalità Ġermaniża), dwar dewmien fl-allokazzjoni ta' numru tat-taxxa għall-kumpanija tiegħu fi Spanja

Nru.1136/2007, mressqa minn Heinz-Peter Schepputat ta' nazzjonalità Ġermaniża, dwar il-ħarsien tax-xmara Rhine mill- kostruzzjoni ta' pipeline tal-monossidu tal-karbonju mill-kumpanija 'Bayer Material Science'

Nru 1137/2007, imressqa minn Adebayo Kelly, ta' nazzjonalità Brittanika, dwar iċ-ċaħda ta' applikazzjoni għal viża

1156/2007 imressqa minn Eva-Maria Weides ta' nazzjonalità Ġermaniża, f'isem l-assoċjazzjoni għall-ħarsien tan-natura 'Naturschutzjugend in NABU Hamburg', iffirmata minn 60 persuna, dwar il-pont li jgħaddi minn fuq il-Femern Belt fit-tramuntana tal-Ġermanja

Nru.1157/2007, imressqa minn Luca Biselli, ta' nazzjonalità Taljana, dwar l-allegata ambigwità fid-Direttiva Ewropea dwar ir-rikonoxximent ta' kwalifiki professjonali

Nru.1160/2007 minn Denis O'Hare (Brittaniku), dwar irregolaritajiet allegati fir-rigward ta' ħidmiet ta' kostruzzjoni f'Peyia f'Ċipru

1170/2007, imressqa minn Peter u Maja Ulbrich, ta' nazzjonalità Ġermaniża, rigward il-kontribuzzjonijiet doppji

1178/2007, mressqa mis-Sur Mark De Ath, ta' nazzjonalità Ingliża, f'isem il-Forum Amenità, bi 80 firma, dwar id-Direttiva proposta tal-UE dwar l-użu sostenibbli tal-pestiċidi

1208/2007, minn Elisabeth u Wilfried Meyer (Ġermaniżi), dwar it-tniġġis tal-arja kkawżat mill-funderija tal-ħadid Borgelt f'Osnabruck, li jikser id-Direttiva 96/61/EC dwar il-prevenzjoni u l-kontroll integrat tat-tniġġis

(Taljan), dwar it-tariffi imposti minn fornituri Taljani tat-telefowns ċellulari

1259/2007 minn Regina Nowack (Ġermaniża), f'isem is-Selbsthilfegruppe Amalgam (Dental Amalgam Self-help Group), b'141 firma, dwar l-istrateġija tal-UE dwar taħlita tal-merkurju, u partikolarment il-ħatra ta' membri tal-kumitati xjentifiċi tal-UE

1288/2007, mressqa minn Petr Kuty, ta' nazzjonalità Ċeka, dwar ir-rifjut tal-awtoritajiet Ġermaniżi li jirrikonoxxuh bħala tabib

Nru.1290/2007, mressqa minn Georg Schröder, ta' nazzjonalità Ġermaniża, dwar nies li għandhom żewġ kromożomi X u s-sitwazzjoni personali tiegħu

Nru.1305/2007, mressqa mis-Sur Pat Dineen, ta' nazzjonalità Irlandiża, dwar ir-riskju relatat mad-dħul/ħruġ perikoluż biex jaslu fil-proprjetà tagħhom

Nru.1316/2007 minn Hans-Georg Knieriem, ta' nazzjonalità Ġermaniża, dwar li ma setax jikseb pagamenti tas-sigurtà soċjali barra minn pajjiżu

Nru.1393/2007, ippreżentata mis-Sinjura Silvia Leal Acevedo, ta' nazzjonalità Spanjola, dwar l-impatt detrimentali potenzjali ta' proġett ta' riabilitazzjoni fuq iz-zona protetta ta' -Cuenca de los ríos Jarama y Henares- (Madrid)

1471/2007 mis-Sur Theodoros Pitikaris (Grieg), dwar ir-rifjut ta' applikazzjoni għal studju postgradwatorju

1504/2007, imressqa minn Dr Asztrik Várszegi, ta' nazzjonalità Ungeriża, f'isem il-Kongregazzjoni Ungeriża tal-Benedittini, dwar id-drittijiet ta' din il-kongregazzjoni relatati ma' proprjetà immobbli fis-Slovakkja

1506/2007, imressqa minn Ekatarini Tsamadia, ta' nazzjonalità Griega, f'isem l-assoċjazzjoni għal solidarjetà taċ-ċittadini fil-belt sagra ta' Messolunghi, dwar l-allegat falliment u nuqqas ta' trasparenza fl-ippjanar urban f'Messolunghi (il-Greċja)

Nru 0039/2008, imressqa minn Ch.L., ta' nazzjonalità Griega, dwar it-trattament inadegwat ta' skart tal-isptarijiet fil-Greċja

44/2008, imressqa minn J. K., ta' nazzjonalità Brittanika, dwar il-prattiċi li jgħawġu l-kompetizzjoni fejn għandu x'jaqsam il-programm tar-reklamar Adword offrut minn Google

0125/2008, imressqa minn Rita u Ortwin Uhl, ta' nazzjonalità Ġermaniża, dwar in-nuqqas ta' azzjoni min-naħa tal-awtoritajiet biex jieħdu ħsieb il-ħsejjes tal-ajruplani fl-ajrudrom ta' Speyer

0137/2008, imressqa minn Marcela Manesia, ta' nazzjonalità Rumena, dwar ir-rikonoxximent ta' diploma

Nru.0140/2008, imressqa minn Mario Rossi, ta' nazzjonalità Taljana, dwar il-moviment ħieles ta' ħaddiema fl-UE u n-numru sproporzjonat ta' persunal Belġjan fl-istituzzjonijiet.

0172/2008 ppreżentata minn Michalis Vomvas (ta' nazzjonalità Griega), f'isem l-assoċjazzjoni taċ-ċittadini ́Ktima Fix ́, li għandha 9 firem oħra, dwar il-protezzjoni tal-green area ta' Ktima Fix f'Irakleio Attikis u t-trasferiment tagħha lil residenti lokali

Nru 0195/2008, mressqa minn A.G., ta' nazzjonalità Taljana, dwar l-applikazzjoni żbaljata tal-leġiżlazzjoni Taljana li tittrasponi d-Direttiva Nru 1999/70/KE dwar il-ftehim qafas dwar xogħol għal żmien fiss konkluż mill-ETUC, mill-UNICE u miċ-CEEP

218/2008 , mressqa minn Riccardo Forte, ta' nazzjonalità Taljana, f'isem il-Coordinamento Motociclisti, dwar is-sikurezza tat-toroq għall-motoċiklisti

Nru 309/2008, imressqa minn Georgian Gândac, ta' nazzjonalità Rumena, dwar vjolazzjonijiet tad-drittijiet tal-bniedem fil-hostel Elena Farago f' Bârlad, fir-Rumanija

0310/2008, mressqa minn Marco Speicher, ta' nazzjonalità Ġermaniża, dwar l-ammissjoni għas-sena prattika tal-kors tal-mediċina tiegħu

0346/2008, mressqa minn Wolfgang Priwitzer, ta' nazzjonalità Ġermaniża, dwar ir-rikonoxximent taċ-ċertifikat tal-SRC tiegħu għall-komunikazzjoni bir-radju fuq il-jottijiet

0380/2008, mressqa mis-Sur Sean P. Andrews, ta' nazzjonalità Irlandiża, fuq it-taxxa Irlandiża tar-reġistrazzjoni tal-vetturi fuq karozzi użati mixtrija minn Stati Membri oħra tal-UE.

0402/2008, imressqa minn Pavlina Radkova, ta' nazzjonalità Bulgara, dwar eżistenza dinjituża għat-tifel tagħha b'diżabiltà

Data u post tal-laqgħa li jmiss

· L-10 ta' Frar 2009, 15.00 – 18.30

· Il-11 ta' Frar 2009, 9.00 – 12.30


MOZZJONI GĦAL RIŻOLUZZJONI

imressqa biex jingħalaq id-dibattitu dwar id-dikjarazzjonijiet mill-Kunsill u mill-Kummissjoni

skont l-Artikolu 103(2) tar-Regoli ta' Proċedura

minn Diana Wallis u Jelko Kacin

f'isem il-Grupp ALDE

Riżoluzzjoni tal-Parlament Ewropew dwar il-proklamazzjoni tal-11 ta' Lulju bħala l-Jum Kommemorattiv Ewropew għall-vittmi tal-Ġenoċidju ta' Srebrenica fil-11 ta' Lulju 1995

Il-Parlament Ewropew ,

wara li kkunsidra r-Riżoluzzjoni tiegħu tas-7 ta' Lulju 2005 dwar ''Il-Balkani: 10 snin wara Srebrenica'',

wara li kkunsidra l-Ftehima ta' Stabbilizzazzjoni u Assoċjazzjoni bejn l-Unjoni Ewropea u l-Bożnja Ħerżegovina, iffirmata fis-16 ta' Ġunju 2008 u l-prospettiva ta' sħubija mal-UE mogħtija lill-pajjiżi kollha tal-Balkani tal-Punent waqt is-Samit tal-UE f'Tessaloniki fl-2003;

wara li kkunsidra l-Artikolu 103(2) tar-Regoli ta' Proċedura tiegħu,

billi fil-11 ta' Lulju 1995, il-belt ta' Srebrenica fil-Lvant tal-Bożnja, li kienet iddikjarata bħala żona sikura mill-Kunsill tas-Sigurtà tan-NU fis-16 ta' April 1993, waqgħet f'idejn il-forzi Serbi Bożnijaċi mmexxija mill-Ġeneral Ratko Mladić u taħt id-direzzjoni tal-President ta' dak iż-żmien tar-Repubblika Srpska, Radovan Karadžić,

billi, matul id-diversi ġranet ta' massakru ta' ħafna persuni wara l-waqgħa ta' Srebrenica, iktar minn 8000 ragel u tifel Musulman, li kienu fittxew is-sikurezza f'dan ir-regjun li kien taħt il-protezzjoni tal-Forza ta' Protezzjoni tan-Nazzjonijiet Uniti (UNPROFOR), inqatlu malajr mill-forzi mmexxija mill-Ġeneral Mladić u minn unitajiet paramilitari inklużi diviżjonijiet tal-pulizija rregolari Serbi li daħlu fit-territorju tal-Bożnja mis-Serbja;

billi din ir-traġedja, ddikjarata bħala att ta' ġenoċidju mill-ICTY, seħħ f'reġjun li kien dikjarat bħala post sikur, u għalhekk huwa simbolu tal-impotenza tal-komunità internazzjonali biex tintervjeni fil-kunflitt u biex tipproteġi lill-popolazzjoni ċivili;

billi kien hemm diversi ksur tal-Konvenzjoni ta' Ġinevra mit-truppi Serbi Bożnijaċi kontra l-popolazzjoni ċivili ta' Srebrenica, inklużi d-deportazzjonijiet ta' eluf ta' nisa, tfal u anzjani u l-istupru ta' numru kbir ta' nisa;

billi minkejja l-isforzi kbar li saru sal-lum biex jinstabu u jkunu eżumati oqbra individwali u tal-massa u jkunu identifikati kadavri ta' vittmi, it-tiftix li sar sa issa ma joffrix rikostruzzjoni kompleta tal-avvenimenti f'Srebrenica u madwarha;

billi ma jistax ikun hemm paċi vera mingħajr ġustizzja u billi koperazzjoni sħiħa u mingħajr restrizzjoni mal-ICTY tibqa' rekwiżit bażiku għal kontinwazzjoni ulterjuri tal-proċess ta' integrazzjoni fl-UE għall-pajjiżi tal-Balkani tal-Punent,

billi l-Ġeneral Radislav Krstić tal-armata Serba Bożnijaka huwa l-ewwel persuna li nstabet ħatja mill-ICTY li għen u nkoraġġixxa l-ġenoċidju ta' Srebrenica, iżda l-iktar persuna prominenti akkużata, Ratko Mladić għadu ma nqabadtx tnax –il sena wara l-avvenimenti traġiċi,

billi n-nuqqasijiet fil-mekkaniżmi għat-teħid ta' deċiżjonijiet tal-UE u n-nuqqas ta' politika barranija u sigurtà komuni ġenwina kellhom ukoll sehem negattiv matul tal-ġrajjiet li seħħew,

Ifakkar u jonora l-vittmi tal-atroċitajiet; jesprimi l-kondoljanzi tiegħu u s-solidarjetà mal-familji tal-vittmi, li ħafna minnhom qed jgħixu mingħajr konferma finali tad-destin ta' missierhom, uliedhom subien, żwieġhom jew ħuthom subien; jirrikonoxxi li dan l-uġigħ kontinwu huwa aggravat min-nuqqas li dawk responsabbli jinġiebu quddiem il-ġustizzja;

Jistieden lill-Kunsill u lill-Kummissjoni biex ifakkru b'mod xieraq l-anniversarju tal-att ta' ġenoċidju Srebrenica-Potočari billi jappoġġjaw ir-rikonoxximent tal-Parlament Ewropew tal-11 ta' Lulju bħala ġurnata ta' kommemorazzjoni tal-ġenoċidju ta' Srebrenica;

Jitlob li jkun hemm sforzi ulterjuri biex dawk maħrubin jinġiebu quddiem il-ġustizzja u jesprimi l-appoġġ tiegħu għall-ħidma tal-ICTY;

Jenfasizza l-importanza li jkunu żgurati l-paċi u l-istabilità fil-Balkani tal-Punent u l-bżonn li jibda proċess ta' rikonċiljazzjoni ġenwin bħala parti mill-proċess ta' integrazzjoni Ewropea; iħeġġeġ lill-pajjiżi kollha biex jagħmlu iktar sforzi biex jaċċettaw u jgħixu b'passat diffiċli u mimli diffikultajiet;

Jagħti istruzzjonijiet lill-President tiegħu biex iressaq din ir-riżoluzzjoni lill-Kunsill, lill-Kummissjoni, lill-gvernijiet tal-Istati Membri, lill-Gvern u l-Parlament tal-Bożnja Ħerżegovina u l-entitajiet tiegħu, u lill-gvernijiet u l-parlamenti tal-pajjiżi tal-punent tal-Balkani.


MOZZJONI GĦAL RIŻOLUZZJONI

imressqa biex jingħalaq id-dibattitu dwar id-dikjarazzjonijiet mill-Kunsill

skont l-Artikolu 103(2) tar-Regoli ta' Proċedura

minn Hannes Swoboda u Jan Marinus Wiersma

f'isem il-Grupp PSE

Riżoluzzjoni tal-Parlament Ewropew dwar il-proklamazzjoni tal-11 ta' Lulju bħala l-Jum Kommemorattiv Ewropew għall-vittmi tal-Ġenoċidju ta' Srebrenica fil-11 ta' Lulju 1995

Il-Parlament Ewropew ,

wara li kkunsidra r-Riżoluzzjoni tiegħu tas-7 ta' Lulju 2005 dwar 'Il-Balkani: 10 snin wara Srebrenica',

wara li kkunsidra l-Ftehima ta' Stabbilizzazzjoni u Assoċjazzjoni bejn l-Unjoni Ewropea u l-Bożnja Ħerżegovina, iffirmata fis-16 ta' Ġunju 2008 u l-prospettiva ta' sħubija mal-UE mogħtija lill-pajjiżi kollha tal-Balkani tal-Punent waqt is-Samit tal-UE f'Tessaloniki fl-2003;

wara li kkunsidra l-Artikolu 103(2) tar-Regoli ta' Proċedura tiegħu,

billi fil-11 ta' Lulju 1995, il-belt ta' Srebrenica fil-Lvant tal-Bożnja, li kienet iddikjarata bħala żona sikura mill-Kunsill tas-Sigurtà tan-NU fis-16 ta' April 1993, waqgħet f'idejn il-forzi Serbi Bożnijaċi mmexxija mill-Ġeneral Ratko Mladić u taħt id-direzzjoni tal-President ta' dak iż-żmien tar-Repubblika Srpska, Radovan Karadžić,

billi, matul id-diversi ġranet ta' massakru ta' ħafna persuni wara l-waqgħa ta' Srebrenica, iktar minn 8000 ragel u tifel Musulman, li kienu fittxew is-sikurezza f'dan ir-reġjun li kien taħt il-protezzjoni tal-Forza ta' Protezzjoni tan-Nazzjonijiet Uniti (UNPROFOR), inqatlu malajr mill-forzi Serbi Bożnijaċi mmexxija mill-Ġeneral Mladić u minn unitajiet paramilitari inklużi diviżjonijiet tal-pulizija rregolari Serbi li daħlu fit-territorju tal-Bożnja mis-Serbja,

billi din ir-traġedja, ddikjarata bħala att ta' ġenoċidju mill-ICTY, seħħet f'reġjun li kien iddikjarat bħala post sikur, u għalhekk huwa simbolu tal-impotenza tal-komunità internazzjonali biex tintervjeni fil-kunflitt u biex tipproteġi lill-popolazzjoni ċivili,

wara li kkunsidra d-diversi ksur tal-Konvenzjoni ta' Ġinevra li sar mit-truppi Serbi Bożnijaċi kontra l-popolazzjoni ċivili ta' Srebrenica, inklużi d-deportazzjonijiet ta' eluf ta' nisa, tfal u anzjani u l-istupru ta' għadd kbir ta' nisa,

billi minkejja l-isforzi kbar li saru s'issa biex jinstabu l-oqbra ta' massa u dawk individwali u biex jinqalgħu il-katavri minnhom u jiġu identifikati l-iġsma tal-vittmi, it-tiftix li sar s'issa ma jippermettix li ssir rikostruzzjoni sħiħa tal-ġrajjiet li seħħew f'Srebrenica u madwarha,

billi ma jistax ikun hemm paċi vera mingħajr ġustizzja u billi koperazzjoni sħiħa u mingħajr restrizzjoni mal-ICTY tibqa' rekwiżit bażiku għal kontinwazzjoni ulterjuri tal-proċess ta' integrazzjoni fl-UE għall-pajjiżi tal-Balkani tal-Punent,

billi l-Ġeneral Radislav Krstić tal-armata Serba Bożnijakka huwa l-ewwel persuna li nstabet ħatja mill-ICTY li għen u nkoraġġixxa l-ġenoċidju ta' Srebrenica, iżda l-iktar persuna prominenti akkużata, Ratko Mladić, għadha ma nqabditx tnax-il sena wara li seħħew l-avvenimenti traġiċi, u billi kien pass pożittiv ħafna li Radovan Karadzic ittieħed The Hague,

billi n-nuqqasijiet fil-mekkaniżmi għat-teħid ta' deċiżjonijiet tal-UE u n-nuqqas ta' politika barranija u sigurtà komuni ġenwina kellhom ukoll sehem negattiv matul tal-ġrajjiet li seħħew,

Ifakkar u jonora l-vittmi kollha tal-attroċitajiet matul il-gwerer fl-ex Jugoslavja; jesprimi l-kondoljanzi tiegħu u s-solidarjetà mal-familji tal-vittmi, li ħafna minnhom qed jgħixu mingħajr konferma finali tad-destin ta' missierhom, uliedhom subien, żwieġhom jew ħuthom subien; jirrikonoxxi li dan l-uġigħ kontinwu huwa aggravat min-nuqqas li dawk responsabbli jinġiebu quddiem il-ġustizzja;

Jistieden lill-Kunsill u lill-Kummissjoni biex ifakkru b'mod xieraq l-anniversarju tal-att ta' ġenoċidju ta' Srebrenica-Potočari billi jappoġġjaw ir-rikonoxximent tal-Parlament Ewropew tal-11 ta' Lulju bħala ġurnata ta' kommemorazzjoni tal-ġenoċidju ta' Srebrenica;

Jitlob li jkun hemm sforzi ulterjuri biex dawk maħrubin jinġiebu quddiem il-ġustizzja u jesprimi l-appoġġ tiegħu għall-ħidma tal-ICTY;

Jenfasizza l-importanza li jkunu żgurati l-paċi u l-istabilità fil-Balkani tal-Punent u l-bżonn li jibda proċess ta' rikonċiljazzjoni ġenwin bħala parti mill-proċess ta' integrazzjoni Ewropea; iħeġġeġ lill-pajjiżi kollha biex jagħmlu iktar sforzi biex jaċċettaw u jgħixu b'passat diffiċli u mimli diffikultajiet;

Jagħti istruzzjonijiet lill-President tiegħu biex iressaq din ir-riżoluzzjoni lill-Kunsill, lill-Kummissjoni, lill-gvernijiet tal-Istati Membri, lill-Gvern u l-Parlament tal-Bożnja Ħerżegovina u l-entitajiet tiegħu, u lill-gvernijiet u l-parlamenti tal-pajjiżi tal-punent tal-Balkani.


MOZZJONI GĦAL RIŻOLUZZJONI

imressqa biex jingħalaq id-dibattitu dwar id-dikjarazzjonijiet mill-Kunsill u mill-Kummissjoni

skont l-Artikolu 103(2) tar-Regoli ta' Proċedura

f'isem il-Grupp ALDE

Riżoluzzjoni tal-Parlament Ewropew dwar l-istrateġija tal-UE rigward il-Belarus

Il-Parlament Ewropew ,

wara li kkunsidra r-riżoluzzjonijiet preċedenti tiegħu dwar is-sitwazzjoni fil-Belarus, b'mod partikolari dawk tal-21 ta' Frar 2008, tat-22 ta' Mejju 2008 u tat-8 ta' Ottubru 2008,

wara li kkunsidra d-dikjarazzjoni tal-Kummissjoni tal-21 ta' Novembru 2006 dwar ir-rieda min-naħa tal-Unjoni Ewropea biex iġġedded ir-relazzjoni tagħha mal-Belarus u mal-poplu tiegħu fi ħdan il-qafas tal-Politika Ewropea tal-Viċinat (ENP),

wara li kkunsidra s-sejbiet preliminari tal-missjonijiet ta' mmonitorjar tal-OSCE fil-Belarus tad-29 ta' Settembru 2008 u r-rapport finali, ippubblikat fit-28 ta' Novembru 2008;

wara li kkunsidra l-konklużjonijiet tal-Kunsill rigward il-Belarus, b'mod partikulari dawk tal-15 ta' Settembru 2008 rigward il-ħelsien ta' priġunieri politiċi u dawk tat-13 ta' Ottubru 2008 wara l-laqgħa tat-trojka mal-Ministru tal-Affarijiet Barranin tal-Belaurs,

wara li kkunsidra l-evalwazzjoni pożittiva mogħtija minn Javier Solana, ir-Rappreżentant Għoli tal-UE għas-CFSP, wara d-deċiżjoni tal-awtoritajiet tal-Belarus li jirreġistraw il-moviment "Għal-Libertà" fis-17 ta' Diċembru 2008,

wara li kkunsidra l-Artikolu 103(2) tar-Regoli ta' Proċedura tiegħu,

billi l-elezzjonijiet parlamentari li saru fil-Belarus fit-28 ta' Settembru 2008 ma laħqux l-istandards tal-OSCE għal elezzjonijiet demokratiċi, minkejja xi sinjali u atti promettenti qabel l-elezzjonijiet,

billi fit-13 ta' Ottubru 2008 il-Kunsill iddeċieda li jneħħi l-miżuri ta' restrizzjoni tal-viża imposti fuq ċertu persunalitajiet ewlenin, ħlief għal dawk involuti fil-każijiet ta' għajbien li seħħu fl-1999 u fl-2000 u tal-President tal-Kummissjoni Elettorali Ċentrali, għal perjodu ta' sitt xhur, li warajh il-Kunsill se jikkunsidra mill-ġdid jekk l-awtoritajiet tal-Belarus għamlux passi 'l quddiem biex jintroduċu riformi tal-Kodiċi Elettorali, sabiex dan isir konformi mal-impenji tal-OSCE u standards internazzjonali oħra għall-elezzjonijiet demokratiċi, u miżuri prattiċi oħra għar-rispett tal-valuri demokratiċi, l-istat tad-dritt, id-drittijiet tal-bniedem u l-libertajiet fundamentali, fosthom il-libertà tal-espressjoni u tal-midja u l-libertà ta' assemblea u ta' assoċjazzjoni politika,

billi l-Kunsill jista' jiddeċiedi li mill-ġdid jimponi r-restrizzjonijiet fuq l-ivvjaġġar aktar kmieni milli hu neċessarju, fid-dawl tal-azzjonijiet tal-awtoritajiet tal-Belarus fil-qasam tad-demokrazija u tad-drittijiet tal-bniedem,

Itenni l-appoġġ tiegħu għall-prinċipji stipulati fid-dikjarazzjoni tal-Kummissjoni tal-21 ta' Novembru 2006 dwar kemm l-UE hija lesta li ġġedded ir-relazzjoni tagħha mal-Belarus fil-qafas tal-Politika Ewropea tal-Viċinat (ENP),

Jiddeplora l-fatt li, għal darb'oħra, l-elezzjonijiet ta' Settembru 2008 fil-Belarus ma ssodisfawx l-istandards demokratiċi internazzjonali, filwaqt li rriżultaw f'parlament mingħajr rappreżentanti tal-oppożizzjoni u magħmul kompletament minn persuni li jappoġġjaw ir-reġim ta' Lukashenko;

Jenfasizza li, jekk jixtieq jidħol f'xi djalogu mal-UE, il-Belarus irid jissodisfa l-kundizzjonijiet stipulati fin-'non-paper' tal-21 ta' Novembru 2006, b'mod partikulari t-tneħħija tal-piena tal-mewt, l-għoti ta' garanzija rigward midja ħielsa u l-libertà tal-espressjoni, l-indipendenza tal-ġudikatura kif ukoll ir-rispett għall-valuri demokratiċi u għad-drittijiet bażiċi tal-poplu tal-Belarus;

Jilqa', madankollu, id-deċiżjoni tal-awtoritajiet tal-Belarus biex jirreġistraw il-moviment 'Għal-Libertà', immexxi minn Aliaksandr Milinkevich, bħala pass importanti lejn it-tisħiħ tas-soċjetà ċivili fil-Belarus; jistenna li wara din id-deċiżjoni jiġu rreġistrati l-bosta organizzazzjonijiet oħra li ressqu applikazzjonijiet;

Jesprimi ċertu appoġġ għall-isforzi tal-Kunsill biex gradwalment terġa' tinbena relazzjoni mal-Belarus u favur id-djalogu tiegħu mal-awtoritajiet, iżda jenfasizza li l-oppożizzjoni demokratika trid tifforma parti minn dan il-proċess u li issa jiddependi mill-awtoritajiet tal-Belarus li jieħdu passi prattiċi għat-titjib tar-relazzjonijiet mal-UE;

Jiġbed l-attenzjoni għall-fatt li kwalunkwe intensifikar tal-koperazzjoni teknika bejn l-UE u l-Belarus trid tappoġġja u tkun totalment konformi mal-għan ġenerali tad-demokratizzazzjoni tas-soċjetà tal-Belarus u tħeġġeġ l-iżvilupp ta' ambjent demokratiku pluralista;

Jitlob lill-Kunsill u lill-Kummissjoni biex jieħdu aktar passi biex jintroduċu miżuri li jiffaċilitaw il-viża għaċ-ċittadini tal-Belarus, billi dan huwa essenzjali biex jiżdiedu l-kuntatti bejn il-popli; iħeġġeġ lill-Kunsill biex iqis il-possibiltajiet ta' tnaqqis tal-ispejjeż għall-viżi għaċ-ċittadini tal-Belarus;

Jenfasizza li relazzjonijiet verament imtejba mal-UE jibbenefikaw iċ-ċittadini kollha tal-Belarus u jitlob lill-Kummissjoni u lill-Kunsill biex iqisu miżuri biex itejbu r-rabtiet kummerċjali, il-koperazzjoni transkonfinali u l-infrastruttura tal-enerġija u tat-trasport, jekk l-awtoritajiet tal-Belarus ikunu jixtiequ jidħlu f'relazzjonijiet aktar fil-fond mal-Unjoni Ewropea;

Jikkundanna l-fatt li l-Kodiċi Penali tal-Belarus għadu jinkludi l-piena tal-mewt u jistenna li l-awtoritajiet jieħdu azzjoni maljar sabiex jabolixxu l-piena kapitali u jġibu lill-Belarus konformi mal-istandards Ewropej;

Jilqa' l-fatt li l-awtoritajiet tal-Belarus sa issa għadha ma għarfux id-dikjarazzjonijiet unilaterali ta' indipendenza magħmula mill-Abkażja u mill-Ossetja tan-Nofsinhar, minkejja l-pressjoni biex jagħmlu dan;

Jistenna li jkun involut b'mod sħiħ fi kwalunkwe żvilupp ieħor tar-relazzjonijiet bejn l-UE u l-Belarus u jistenna li r-regoli restrittivi rigward il-viża għall-Membri tiegħu jiġu rrevokati mingħajr dewmien mhux meħtieġ;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-gvernijiet u lill-parlamenti tal-Istati Membri, lill-OSCE, lill-Kunsill ta' l-Ewropa, lill-awtoritajiet tal-Belarus u lill-oppożizzjoni demokratika fil-Belarus.


skond ir-Regola 108 tar-Regoli ta' Proċedura

Corien Wortmann-Kool

f'isem il-Grupp PPE-DE

lill- Kummissjoni

Suġġett: Evalwazzjoni tal-impatt tal-kompromessi li ntlaħqu fin-negozjati ta' Doha dwar NAMA u s-servizzi fl-aħħar ta' Lulju 2008

Fin-negozjati tar-Rawnd ta' Żvilupp ta' Doha f'Ġinevra f'Lulju 2008 kien instab kompromess fil-qasam tal-prodotti u s-servizzi mhux agrikoli.

Jingħad li dan ir-riżultat huwa l-punt ta' tluq għal kwalunkwe konklużjoni finali fir-rawnd ta' Doha.

Huwa għalhekk essenzjali li jkun hemm għarfien dwar l-effetti possibbli fuq l-ekonomija Ewropea.

Il-Kummissjoni għamlet xi evalwazzjoni tal-impatt tal-pakkett imsemmi Lulju 2008 dwar l-effett fuq is-settur tal-industrija u tan-negozju Ewropej għal kull settur u għal kull Stat Membru?

Il-Kummissjoni tista' tagħti ġudizzju dettaljat dwar it-tibdil stmat fil-bilanċ tal-kummerċ fis-setturi tal-industrija li jikkalkula l-flessibilità proposta għal dawk is-setturi fejn l-imsieħba tagħna tal-kummerċ jistennew l-aktar gwadanni jew fejn jista' jkun hemm riperkussjonijiet negattivi jew ħżiena ħafna?

Il-Kummissjoni tista' tipprovdi lill-Parlament Ewropew b'informazzjoni dwar l-effett fuq tul ta' żmien twil fuq il-kompetittività kkomparata tas-settur tal-industrija tal-UE u tan-negozji tal-UE u dawk tal-imsieħba tal-kummerċ tagħna speċjalment mill-ekonomiji emerġenti?


MOZZJONI GĦAL RIŻOLUZZJONI

imressqa biex jingħalaq id-dibattitu dwar id-dikjarazzjonijiet mill-Kunsill u mill-Kummissjoni

skont l-Artikolu 103(2) tar-Regoli ta' Proċedura

f'isem il-Grupp UEN

Riżoluzzjoni tal-Parlament Ewropew dwar il-kommemorazzjoni tal-11 ta' Lulju bħala jum ta' tifkira għall-vittmi tal-massakru ta' Srebrenica

Il-Parlament Ewropew ,

wara li kkunsidra t-Trattat dwar l-Unjoni Ewropea,

wara li kkunsidra l-Konvenzjoni Ewropea għall-Ħarsien tad-Drittijiet tal-Bniedem u l-Libertajiet Fundamentali,

wara li kkunsidra l-Konvenzjoni tan-NU għall-Prevenzjoni u l-Kastig għar-Reat ta' Ġenoċidju,

wara li kkunsidra r-Riżoluzzjonijiet tal-Kunsill tas-Sigurtà tan-NU 827 tal-25 ta' Mejju 1993, 1244 tal-10 ta' Ġunju 1999, 1551 tad-9 ta' Lulju 2004 u 1575 tat-22 ta' Novembru 2004,

wara li kkunsidra r-rapport tal-Kap Prosekutur tat-Tribunal Kriminali Internazzjonali għal dik li qabel kienet magħrufa bħal l-Jugożlavja (ICTY), Carla del Ponte, għall-Kunsill tas-Sigurtà tan-NU tat-13 ta' Ġunju 2005,

wara li kkunsidra r-riżoluzzjonijiet preċedenti tiegħu dwar il-Bożnja u l-Ħerzegovina u, b'mod partikulari, ir-riżoluzzjoni tiegħu tas-7 ta' Lulju 2005 dwar "Il-Balkani: 10 snin wara Srebrenica'',

wara li kkunsidra l-Artikolu 103(2) tar-Regoli ta' Proċedura tiegħu,

billi fil-11 ta' Lulju 1995, il-belt ta' Srebrenica fil-lvant tal-Bożnja, li kienet iddikjarata bħala żona sikura fir-Riżoluzzjoni tal-Kunsill tas-Sigurtà tan-NU tas-16 ta' April 1993, waqgħet f'idejn il-forzi Serbi Bożnijaċi mmexxija mill-Ġeneral Ratko Mladić u taħt id-direzzjoni tal-President ta' dak iż-żmien tar-Repubblika Serba, Radovan Karadžić,

billi, matul id-diversi jiem ta' massakru ta' ħafna persuni wara l-waqgħa ta' Srebrenica, iktar minn 8,000 raġel u tfal Musulmani, li kienu fittxew is-sikurezza f'dan ir-reġjun li kien taħt il-protezzjoni tal-Forza ta' Protezzjoni tan-Nazzjonijiet Uniti (UNPROFOR), inqatlu ħin bla waqt mill-forzi Serbi Bożnijaċi mmexxija mill-Ġeneral Mladić u minn unitajiet paramilitari, inklużi unitajiet tal-pulizija irregolari Serbi li daħlu fit-territorju tal-Bożnja mis-Serbja,

wara li kkunsidra l-każijiet diversi ta' ksur tal-Konvenzjoni ta' Ġinevra li saru mit-truppi Serbi Bożnijaċi kontra l-popolazzjoni ċivili ta' Srebrenica, inklużi d-deportazzjonijiet ta' eluf ta' nisa, tfal u anzjani u l-istupru ta' għadd kbir ta' nisa,

billi dan il-massakru, li kien iddikjarat bħala att ta' ġenoċidju mill-ICTY, juri n-nuqqas ta' kapaċità min-naħa tal-komunità internazzjonali li tintervjeni fil-kunflitt u tipproteġi l-innoċenti, u juri wkoll il-krudeltà bla tarf u n-nuqqas ta' rispett għall-ħajja umana li jistgħu joħorġu minn kunflitt armat,

billi l-istituzzjonalizzazzjoni ta' jum ta' tifkira jidher li hu l-aħjar mezz biex il-vittmi tal-massakru jingħatalhom ġieħ u biex joħroġ messaġġ ċar għall-ġenerazzjonijiet tal-ġejjieni,

Jikkundanna bil-qawwa kollha l-massakru ta' Srebrenica; ifakkar u jonora l-vittmi tal-atroċitajiet; jesprimi l-kondoljanzi tiegħu u s-solidarjetà mal-familji tal-vittmi, li ħafna minnhom qegħdin jgħixu mingħajr il-konferma finali tad-destin tal-maħbubin tagħhom;

Jenfasizza li l-partijiet kollha involuti b'xi mod f'dan l-avveniment traġiku, fosthom in-NATO, jistgħu jieħdu lezzjoni mill-massakru ta' Srebrenica biex fil-ġejjieni ma jerġgħux isiru l-iżbalji u l-atroċitajiet li saru f'Lulju 1995;

Jistieden lill-Kunsill u lill-Kummissjoni biex jikkommemoraw kif jixraq l-att ta' ġenoċidju li sar f'Srebrenica-Potočari u jipproponi li, għall-ġejjieni, il-11 ta' Lulju jista' jkun iddikjarat bħala jum ta' tifkira għall-vittmi tal-massakru ta' Srebrenica;

Jittama li t-tnedija ta' dan il-jum ta' kommemorazzjoni tiswa wkoll biex ma jsirux atti estremi bħal dawn kontra l-umanità fil-kunflitti kollha tal-ġejjieni, u li dan il-jum jista' jkun interpretat fil-Bożnja u l-Ħerzegovina bħala tentattiv biex issir riflessjoni fuq l-imgħoddi tal-pajjiż u biex issir rikonċiljazzjoni definittiva bejn iż-żewġ komunitajiet etniċi li għadhom opposti u maqsuma dwar il-konfigurazzjoni politika futura tal-Bożnja u l-Ħerzegovina;

Jirrikonoxxi l-progress li sar mill-ICTY fil-ħidma iebsa biex dawk responsabbli għall-massakru jinġiebu quddiem il-ġustizzja; madankollu, iqis li din il-ħidma trid tintemm u f'dan ir-rigward jistieden lill-gvernijiet demokratiċi ġodda fil-Balkani, u b'mod partikulari l-gvernijiet tas-Serbja u tal-Bożnja, biex jikkoperaw bis-sħiħ mal-ICTY, filwaqt li jfakkar li koperazzjoni bħal din hija kundizzjoni ewlenija biex il-pajjiżi kollha tar-reġjun igawdu minn relazzjonijiet mill-qrib mal-UE;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-Gvern u l-Parlament tal-Bożnja u l-Ħerzegovina, lill-parlamenti u l-gvernijiet tal-pajjiżi l-oħra tal-Balkani tal-punent u lis-Segretarju Ġenerali tan-NU.


MOZZJONI GĦAL RIŻOLUZZJONI

imressqa biex jingħalaq id-dibattitu dwar id-dikjarazzjonijiet mill-Kunsill u mill-Kummissjoni

skont l-Artikolu 103(2) tar-Regoli ta' Proċedura

f'isem il-Grupp PSE

Riżoluzzjoni tal-Parlament Ewropew dwar l-istrateġija tal-UE rigward il-Belarus

Il-Parlament Ewropew ,

wara li kkunsidra r-riżoluzzjonijiet preċedenti tiegħu dwar is-sitwazzjoni fil-Belarus, b'mod partikolari dik tad-9 ta' Ottubru 2008,

wara li kkunsidra d-Dikjarazzjoni mill-Presidenza f'isem l-Unjoni Ewropea dwar il-Pożizzjoni Komuni tal-Kunsill 2008/844/CFSP tal-10 ta' Novembru 2008 li temenda l-Pożizzjoni Komuni 2006/276/CFSP dwar miżuri restrittivi kontra ċertu uffiċjali tal-Belarus,

wara li kkunsidra r-rapport finali tal-OSCE/ODIHR dwar l-elezzjonijiet parlamentari li saru fil-Belarus fit-28 ta' Settembru 2008,

wara li kkunsidra l-konklużjonijiet tal-Kunsill tat-13 ta' Ottubru 2008 dwar il-Belarus,

wara li kkunsidra r-rapport dwar iż-żjara tad-Delegazzjoni għar-relazzjonijiet mal-Belarus f'Vilnius bejn is-27 u d-29 ta' Ottubru 2008,

wara li kkunsidra d-dikjarazzjoni tal-Kummissjoni tal-21 ta' Novembru 2006 dwar ir-rieda min-naħa ta' l-Unjoni Ewropea biex iġġedded ir-relazzjoni tagħha mal-Belarus u l-poplu tiegħu fi ħdan il-qafas tal-Politika Ewropea tal-Viċinat (ENP),

wara li kkunsidra l-Artikolu 103(2) tar-Regoli ta' Proċedura tiegħu,

billi l-Kunsill, fil-konklużjonijiet tiegħu tat-13 ta' Ottubru 2008, ikkonferma tamiet li r-relazzjonijiet mal-Belarus jiġu gradwalment stabbiliti mill-ġdid u r-rieda tiegħu li jiżviluppa djalogu mal-awtoritajiet Belarussi, u ma' dawk kollha li jipparteċipaw fid-dibattitu demokratiku, bl-għan li jitrawwem progress ġenwin lejn it-tisħiħ tad-demokrazija u r-rispett tad-drittijiet tal-bniedem fil-pajjiż imsemmi,

billi, sabiex jinkoraġġixxi dajlogu mal-awtoritajiet Belarussi u l-adozzjoni ta' miżuri pożittivi biex tissaħħaħ id-demokrazija u r-rispett għad-drittijiet tal-bniedem, il-Kunsill iddeċieda li r-restrizzjonijiet fuq l-ivvjaġġar imposti minn ċertu figuri ewlenin fil-Belarus, bl-eċċezzjoni ta' dawk involuti fil-każijiet ta' għajbien li ġraw bejn l-1999 u l-2000 u tal-President tal-Kummissjoni Elettorali Ċentrali, ma japplikawx għal perjodu ta' sitt xhur li jista' jiġi mġedded,

billi, bħala reazzjoni għall-passi pożittivi meħudin mill-Belarus, il-Kummissjoni diġa daħlet fid-djalogu intensifikat mal-pajjiż imsemmi f'oqsma bħalma huma l-enerġija, l-ambjent, id-dwana, it-trasport u s-sikurezza tal-ikel u kkonfermat ir-rieda tiegħu biex ikompli jkabbar il-firxa ta' suġġetti trattati minn dawn it-taħdidiet tekniċi, li huma ta' benefiċċju għaż-żewġ naħat,

billi l-Kummissjoni nediet l-'Inizjattiva ta' Sħubija mal-Lvant" biex issaħħaħ il-koperazzjoni ma' numru ta' pajjiżi tal-Lvant tal-Ewropa, inkluż il-Belarus bil-kundizzjoni li l-pajjiż imsemmi jissodisfa l-kriterji speċifiċi dwar id-demokrazija, ir-rispett għad-drittijiet tal-bniedem u l-istat tad-dritt.

billi l-Belarus wera interess fil-proġett ta' Sħubija tal-Lvant, u billi l-iffirmar tal-ftehima ta' assoċjazzjoni mal-Unjoni Ewropea skont l-inizjattiva ta' Sħubija tal-Lvant irid iseħħ wara li l-Belarus jiffirma ftehima ta' sħubija u koperazzjoni mal-UE,

billi l-Gvern tal-Belarus adotta liġijiet ġodda li jissimplifikaw proċeduri amministrattivi u liberalizzazzjoni tal-ekonomija,

billi l-awtoritajiet Belarussi imponew sentenza ta' 'liberta ristretta' għal sena fuq l-attivist tal-oppożizzjoni Alyaksandr Barazenka minħabba r-rwol tiegħu f'dimostrazzjoni li seħħet fl-2008,

Jilqa' d-deċiżjoni tal-awtoritajiet tal-Belarus biex ikun reġistrat il-moviment 'Għal-Libertà' mmexxi mill-eks kandidat għal Presidenza tal-Belarus Aliaksandr Milinkevich; jittama li l-awtoritajiet tal-Belarus se jtejbu kundizzjonijiet li jirregolaw ir-reġistrazzjoni u l-ħidma ta' gruppi mhux governattivi, inkluża l-organizzazzjoni tad-drittijiet tal-bniedem 'Nasha Viasna';

Jilqa' d-deċiżjoni tal-awtoritajiet Belarussi li jippermettu l-istampar u d-distribuzzjoni taż-żewġ gazzetti indipendenti, Narodnaia Volia u Nasha Niva , u li jiddiskutu standards internazzjonali tal-midja tal-Internet; jittama li jinħolqu kundizzjonijiet xierqa ukoll għall-ħidma ta' midja oħra indipendenti fil-Belarus;

Jilqa' d-disponibilità tal-Belarus li tiddiskuti f'dettall ir-rakkomandazzjonijiet tal-OSCE/ODIHR rigward titjib fil-liġi elettorali; iqis li dan huwa pass importanti u inkoraġġanti min-naħa tal-Belarus u jħares 'il quddiem lejn l-implimentazzjoni rapida tiegħu, kif ukoll lejn aktar passi bi qbil mal-aspettattivi tal-UE;

Jiġbed attenzjoni lejn il-fatt li, jekk ir-relazzjonijiet bejn l-UE u l-Belarus għandhom jiġu normali kompletament, huwa kruċjali li l-Belarus jibqa' pajjiż li m'għandu l-ebda priġunieri politiċi, jirrispetta l-libertà tal-espressjoni, tal-assoċjazzjoni u tal-assemblea u ttejjeb il-kundizzjonijiet li jistgħu jaħdmu fihom għaqdiet mhux governattivi;

Jilqa' d-deċiżjoni tal-Belarus li tneħħi projbizzjoni fuq l-ivvjaġġar għal numru ta' tfal li joqogħdu ħdejn l-impjant nukleari abbandunat ta' Chernobyl;

Iħeġġeġ lil-Gvern tal-Belaruss biex jirrispetta d-drittijiet tal-bniedem billi jagħmel bidliet sostanzjali lill-Kodiċi Penali Belarussu billi jabolixxi l-Artikoli 367, 368 u 369-1, b'mod partikulari l-Artikolu 193, li ta' spiss huma użati b'mod ħazin bħala forma ta' repressjoni, u biex ma jagħmlux theddidiet ta' prosekuzzjoni kriminali, inkluż għal min jevita s-servizz militari fil-Belarus, lil dawk l-istudenti li ġew imkeċċija mill-universitajiet minħabba l-pożizzjoni ċivika tagħhom u li huma obbligati jkomplu l-istudji tagħhom barra minn pajjiżhom;

Jistieden lill-Kunsill u lill-Kummissjoni biex ikomplu d-djalogu mal-Belarus u biex joħolqu politika fir-rigward tal-Belarus, suġġetti għal kundizzjonalità strettament pożittiva b'approċċ ta' pass wara pass gradwali, mgħammra b'benchmarks, skedi, klawsola ta' reviżjoni u riżorsi finanzjarji adegwati;

Jistieden lill-Kunsill u lill-Kummissjoni biex jieħdu passi ulterjuri biex jissimplifikaw u jilliberalizzaw il-proċeduri tal-viżi għaċ-ċittadini tal-Belarus, peress li azzjoni ta' dan it-tip hija kruċjali biex jitwettaq l-għan ewlieni tal-politika tal-UE dwar il-Belarus, jiġifieri li jiġu ffaċilitati u intensifikati l-kuntatti bejn il-popli u biex il-pajjiż jiġi ddemokratizzat; iħeġġeġ lill-Kunsill u lill-Kummissjoni, f'dan il-kuntest, biex iqisu l-iskop għal tnaqqis tal-ispejjeż tal-viża għal ċittadini tal-Belarus li jidħlu fiz-Zona tax-Schengen u jissimplifikaw il-proċedura biex jakkwistawha;

Jistieden lill-Kunsill u lill-Kummissjoni biex iqisu li japplikaw l-Istrument ta' Viċinanza u Sħubija Ewropew u l-Istrument għad-Drittijiet tal-Bniedem u d-Demokrazija Ewropew għal Belarus b'mod selettiv billi jestendu aktar appoġġ lejn is-soċjetà ċivili tal-Belarus; jitlob lill-Kunsill u lill-Kummissjoni biex jħeġġu lill-gvern tal-Belarus jagħti sinjal ta' volontà tajba u ta' tibdil pożittiv billi jippermetti li l-Università tal-Istudji Umanistiċi Ewropej li tinsab f'eżilju f'Vilnius tirritorna b'mod legali fil-Belarus u terġa' tistabbilixxi ruħha f'kundizzjonijiet adegwati għall-iżvilupp futur tagħha f'Minsk;

Jitlob lill-Kunsill u lill-Kummissjoni, f'dan il-kuntest, biex iqisu miżuri sabiex itejbu l-ambjent tan-negozju, il-kummerċ, l-investiment, l-infrastuttura tal-enerġija u tat-trasport u l-kooperazzjoni li taqsam il-fruntieri bejn l-UE u l-Belarus, sabiex ikun hemm kontribut għall-benesseri u l-prosperità taċ-ċittadini tal-Belarus, kif ukoll għall-abilità tagħhom li jikkomunikaw mal-UE u jivvjaġġaw b'mod ħieles lejn l-UE;

Jiddeplora d-deċiżjoni ripetuta tal-awtoritajiet tal-Belarus fuq dan l-aħħar sentejn biex jirrifjutaw viżi ta' dħul lill-Membri tal-Parlament Ewropew u l-parlamentari nazzjonali; jitlob lill-awtoritajiet tal-Belarus biex ma joħolqux iktar xkiel li jżommu lid-delegazzjonijiet għar-relazzjonijet mal-Belarus milli jżuru l-pajjiż;

Jilqa' l-approċċ li ħadu s'issa l-awtoritajiet tal-Belarus, minkejja l-pressjoni enormi, biex ma jirrikonoxxux l-indipendenza unilaterali ddikjarata mill-Ossetja t'Isfel u mill-Abkażja;

Jinkundanna l-fatt li l-Belarus huwa l-uniku pajjiż fl-Ewropa li għad għandu l-piena tal-mewt, fatt li jmur kontra l-valuri universali;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-gvernijiet u l-parlamenti tal-Istati Membri, lis-Segretarju Ġenerali tan-Nazzjonijiet Uniti, lill-Assembleji Parlamentari ta' l-OSCE u l-Kunsill ta' l-Ewropea, lis-Segretarjat tal-Komunità tal-Istati Independenti u lill-Gvern u l-Parlament tal-Belarus.


MOZZJONI GĦAL RIŻOLUZZJONI

imressqa biex jingħalaq id-dibattitu dwar id-dikjarazzjonijiet mill-Kunsill u mill-Kummissjoni

skont l-Artikolu 103(2) tar-Regoli ta' Proċedura

f'isem il-Grupp GUE/NGL

Riżoluzzjoni tal-Parlament Ewropew dwar il-proklamazzjoni tal-11 ta' Lulju bħala l-Jum Kommemorattiv Ewropew għall-vittmi tal-Ġenoċidju ta' Srebrenica fil-11 ta' Lulju 1995

Il-Parlament Ewropew ,

wara li kkunsidra r-Riżoluzzjoni tiegħu tas-7 ta' Lulju 2005 dwar ''Il-Balkani: 10 snin wara Srebrenica'',

wara li kkunsidra l-Ftehima ta' Stabbilizzazzjoni u Assoċjazzjoni bejn l-Unjoni Ewropea u l-Bosnja Herzegovina, iffirmata fis-16 ta' Ġunju 2008 u l-prospettiva ta' sħubija mal-UE mogħtija lill-pajjiżi kollha tal-Balkani tal-Punent waqt is-Samit tal-UE f'Tessaloniki fl-2003;

wara li kkunsidra l-Artikolu 103(2) tar-Regoli ta' Proċedura tiegħu,

billi f'Lulju 1995, fil-belt ta' Srebrenica fil-Bosnja, li dak iż-żmien kienet enklavi iżolata u militarment indifensibbli li kienet ġiet ipproklamata bħala post sikur min-Nazzjonijiet Uniti, ġew massakrati eluf ta' persuni u kważi 25,000 mara, tifel u tifla, u persuna anzjana ġew deportati bis-saħħa; billi dan kien l-ikbar massakru u reat tal-gwerra li qatt seħħ fl-Ewropa sa minn tmiem it-Tieni Gwerra Dinjija,

billi dan l-avveniment traġiku rriżulta mill-isfaxxar tal-Jugożlavja, li wassal fl-aħħar għal atroċitajiet nazzjonalistiċi, gwerra u interferenza barranija fir-reġjun tal-Balkani tal-Punent; billi l-iżviluppi fil-Balkani tal-Punent f'dak iż-żmien kienu jirriflettu wkoll in-nuqqas min-naħa tal-UE, tal-Istati Membri tagħha u tal-komunità internazzjonali illi, flimkien, ifasslu politika għall-prevenzjoni tal-kriżi,

billi ma jistax ikun hemm paċi mingħajr ġustizzja, u għalhekk huwa ta' importanza fundamentali li tiġi stabbilita l-verità, biex dawk kollha responsabbli jinġiebu quddiem il-ġustizzja, u li tissolva l-problema tar-refuġjati u tal-persuni mċaqalqa,

billi minkejja l-isforzi kbar li saru s'issa biex jinstabu l-oqbra ta' massa u dawk individwali u biex jinqalgħu il-katavri minnhom u jiġu identifikati l-iġsma tal-vittmi, it-tiftix li sar s'issa ma jippermettix li ssir rikostruzzjoni sħiħa tal-ġrajjiet li seħħew f'Srebrenica u madwarha,

billi l-Ġeneral Radislav Krstić tal-armata Serba Bożnijakka huwa l-ewwel persuna li nstabet ħatja mill-ICTY li għen u nkoraġġixxa l-ġenoċidju ta' Srebrenica, iżda l-iktar persuna prominenti akkużata, Ratko Mladić, għadha ma nqabditx tnax-il sena wara li seħħew l-avvenimenti traġiċi,

billi huwa neċessarju li titqajjem kuxjenza dwar dawn l-avvenimenti traġiċi mal-Ewropa kollha u li fil-Balkani tal-Punent jinkiseb rikonoxximent pubbliku tar-responsabilitajiet sabiex tinbena fiduċja reċiproka u jissokta djalogu dejjiemi bejn il-pajjiżi tar-reġjun,

Huwa tal-fehma li l-massakru li sar 10 snin ilu fi Srebrenica huwa ferita dejjem miftuħa fl-istorja tal-Ewropa li għandha titfakkar b'mod xieraq sabiex ma terġa' tiġri qatt;

Ifakkar u jonora l-vittmi tal-atroċitajiet; jesprimi l-kondoljanzi tiegħu u s-solidarjetà mal-familji tal-vittmi, li ħafna minnhom qed jgħixu mingħajr konferma tad-destin li kellhom missirijiethom, uliedhom subien, żwieġhom jew ħuthom subien; jirrikonoxxi li dan l-uġigħ kontinwu huwa aggravat min-nuqqas li dawk responsabbli jinġiebu quddiem il-ġustizzja;

Jistieden lill-Kunsill u lill-Kummissjoni biex jikkommemoraw b'mod xieraq l-anniversarju tal-att ta' ġenoċidju ta' Srebrenica-Potočari billi jappoġġjaw ir-rikonoxximent tal-Parlament Ewropew tal-11 ta' Lulju bħala ġurnata ta' kommemorazzjoni tal-ġenoċidju ta' Srebrenica mal-UE kollha u fil-pajjiżi kollha fil-Balkani tal-Punent;

Jenfasizza li l-fatt li jinġiebu quddiem il-ġustizzja l-persuni responsabbli għall-massakri fi Srebrenica u madwarha jikkostitwixxi pass 'il quddiem lejn il-paċi u l-istabilità fir-reġjun;

Jenfasizza l-bżonn li jinbeda proċess ġenwin ta' rikonċiljazzjoni, bħala parti mill-proċess ta' integrazzjoni Ewropea; iħeġġeġ lill-pajjiżi kollha biex jagħmlu iktar sforzi biex jaċċettaw u jgħixu b'passat diffiċli u mimli diffikultajiet;

Jikkonkludi, mill-falliment tal-komunità internazzjonali fi Srebrenica, li jeħtieġ li jissaħħaħ l-irwol tan-Nazzjonijiet Uniti fil-prevenzjoni u l-ġestjoni tal-kriżi;

Jinnota illi, iktar minn deċennju wara l-iffirmar tal-Ftehimiet ta' Dayton, għad hemm problemi poltiċi kruċjali li għadhom ma ssolvewx; huwa tal-fehma li jeħtieġ li jkun hemm inizjattiva politika ġdida sabiex jintemmu realment il-kunflitti u l-ġlieda għad-dominazzjoni ta' grupp wieħed fuq l-oħrajn kollha, billi jinstabu soluzzjonijiet paċifiċi, vijabbli u dejjiema li jistgħu jiksbu l-appoġġ ta' kull wieħed mid-diversi gruppi fil-Bosnja u l-Ħerzegovina; huwa tal-opinjoni li wasal iż-żmien li tintemm il-preżenza militari barranija fil-Bosnja u l-Ħerzegovina;

Jesprimi tħassib serju fir-rigward tas-sitwazzjoni ekonomika u soċjali; jenfasizza li s-soluzzjoni għal din il-problema kruċjali tikkostitwixxi l-element fundamentali sabiex ikun hemm żvilupp stabbli fir-reġjun; jitlob lill-gvernijiet u lill-UE sabiex jirrikonoxxu li l-iżvilupp ekonomiku u soċjali jikkostitwixxi prijorità ewlenija għall-popli tar-reġjun, u sabiex jaġixxu b'konsegwenza ta' dan; jenfasizza l-importanza li tittejjeb il-koperazzjoni reġjonali u transkonfinali, kif ukoll ir-rikonċiljazzjoni bejn il-popli tal-Balkani tal-Punent, kif ukoll mal-ġara tagħhom;

Jagħti istruzzjonijiet lill-President tiegħu biex iressaq din ir-riżoluzzjoni lill-Kunsill, lill-Kummissjoni, lill-gvernijiet tal-Istati Membri, lill-Gvern u l-Parlament tal-Bosnja Ħerzegovina u l-entitajiet tiegħu, u lill-gvernijiet u l-parlamenti tal-pajjiżi tal-punent tal-Balkani.


MOZZJONI GĦAL RIŻOLUZZJONI

imressqa biex jingħalaq id-dibattitu dwar id-dikjarazzjonijiet mill-Kunsill u mill-Kummissjoni

skont l-Artikolu 103(2) tar-Regoli ta' Proċedura

Alain Hutchinson, Ana Maria Gomes, Glenys Kinnock, Marie-Arlette Carlotti u Thijs Berman, f'isem il-Grupp PSE

Luisa Morgantini u Eva-Britt Svensson, f'isem il-Grupp GUE/NGL

dwar is-sitwazzjoni fil-Qarn tal-Afrika

Riżoluzzjoni tal-Parlament Ewropew dwar is-sitwazzjoni fil-Qarn tal-Afrika

Il-Parlament Ewropew ,

- wara li kkunsidra r-riżoluzzjonijiet preċedenti tiegħu dwar il-Qarn tal-Afrika,

- wara li kkunsidra r-Rapport ta' Missjoni lill-pajjiżi tal-Qarn tal-Afrika adottat mill-Kumitat għall-Iżvilupp tiegħu fit-8 ta' Diċembru 2008,

wara li kkunsidra l-Artikolu 103(2) tar-Regoli ta' Proċedura,

billi kunflitti fuq il-fruntieri li għadhom ma ssolvewx bejn l-Etjopja u l-Eritrea u bejn l-Eritrea u Djibouti qed jaffettwaw ħażin il-paċi u s-sigurtà fil-Qarn tal-Afrika; billi s-sitwazzjoni fis-Somalia iddeterjorat f'waħda mill-agħar kriżijiet umanitarji u ta' sigurtà dinjija; billi s-sitwazzjoni fis-Sudan hija fattur ta' riskju għas-sigurtà ewlieni fir-reġjun;

B. billi l-Etjopja u l-Eritrea temmew il-gwerra tagħhom billi ffirmaw il-"Ftehimiet ta' Algiers" li kienu nnegozjati fuq livell internazzjonali, ftehimiet li jinkludu missjoni ta' azzjoni għaż-żamma ta' paċi tan-NU (UNMEE) u t-twaqqif ta' Kummissjoni dwar il-Fruntiera Etjopja-Eritrea (EEBC), iżda għad hemm differenzi bejn iż-żewġ naħat rigward l-implimentazzjoni tal-ftehimiet u tad-deċiżjoni tal-Kummissjoni dwar il-Fruntiera; billi l-UNMEE kellha tispiċċa fil-31 ta' Lulju 2008 minħabba li l-Eritrea ma baqgħetx tappoġġja l-preżenza tal-missjoni,

billi f'Ġunju 2008, eskalat il-vjolenza fuq il-fruntiera bejn l-Eritrea u Djibouti f'Ras Doumeira, vjolenza li ħalliet 35 persuna mejta u għaxriet ta' persuni midruba; billi l-Kunsill tas-Sigurtà tan-Nazzjonijiet Uniti fit-12 ta' Ġunju 2008 talab liż-żewġ naħat biex jimpenjaw ruħhom biex jieqfu mill-ġlied u biex jerġgħu jistabbilixxu l-istatus quo ta' qabel; billi bħalissa s-sitwazzjoni tinsab kalma, iżda minħabba l-qrubija tat-truppi, hemm riskju ta' eskalazzjoni;

billi seħħ attakk terroristiku permezz ta' bomba fuq il-Konsolat tal-Etjopja u l-uffiċċji tan-NU fil-kapitali ta' Somaliland Hargeysa fid-29 ta' Ottubru, li ħadu r-responsabilità tiegħu il-milizji Iżlamiċi radikali;

billi f'Novembru 2008 sar rawnd ġdid ta' negozjati dwar Djibouti li wassal għal ftehim dwar il-qsim tal-poter bejn it-TFG u l-oppożizzjoni ARS-D;

billi l-Awtorità Intergovermentali dwar l-Iżvilupp (IGAD), waqt konferenza fid-29 ta' Ottubru f'Nairobi mar-rappreżentanti tal-Istituzzjonijiet Federali Tranżizzjonali u l-Membri tal-Parlament Federali Tranżizzjonali, adottat pjan li fih seba' punti biex ikun appoġġjat il-proċess ta' paċi fis-Somalja u jkun stabbilit mekkaniżmu għall-implimentazzjoni tal-monitoraġġ;

billi minn Novembru 2008, l-Etjopja bdiet tirtira t-truppi tagħha minn Mogadishu u minn lokalitajiet oħra fejn għadhom preżenti fis-Somalja; billi l-Missjoni tal-Unjoni Afrikana għas-Somalja (l-AMISON), li minn Marzu 2007 kienet essenzjalment limitata għal Mogadishu, issa se ssib ruħha waħidha fuq it-territorju;

billi l-Gvern Federali Tranżizzjonali (TFG) tas-Somalja naqas f'erba' snin biex joħloq gvern ġenerali; billi bħal riżultat tar-riżenja riċenti tal-President Abdullahi, hemm periklu reali li fazzjonijiet rivali jistgħu jerġgħu jaqbdu jiġġieldu;

billi l-piraterija hija sfida oħra ewlenija għas-sigurtà tar-reġjun tal-Qarn tal-Afrka; billi l-ġlieda kontra l-piraterija tista' tintrebaħ biss permezz ta' mezzi militari, iżda dan prinċiparjament jiddependi fuq is-suċċes tal-promozzjoni tal-paċi, l-iżvilupp u l-bini tal-Istat fis-Somalja; billi bħala riżultat tal-piraterija, il-Programm Dinji tal-ikel kellu jissospendi l-kunsinna tal-għajnuna tal-ikel għas-Somalja, sitwazzjoni li kompliet tħażżen is-sitwazzjoni umanitarja diġà prekarja;

billi fit-8 ta' Diċembru 2008, l-UE nidiet l-operazzjoni marittima tagħha EU NAVFOR Somalia (jew Operation Atalanta) li għandha l-għan li tipproteġi l-konvoys marittimi tal-Programm Dinji tal-ikel u vapuri merkantili oħra li jkunu qed ibaħħru fl-ibħra lil hinn mis-Somalja;

billi n-nuqqas tal-implimentazzjoni tal-Ftehima Komprensiva ta' Paċi (CPA) bejn it-Tramuntana u n-Nofsinhar tas-Sudan jista' jwassal għal firda, li probabbli tkun akkumpanjata minn kunflitt militari dwar l-ishma taz-zejt fir-regjun tal-fruntiera; billi l-firda probabbli se twassal għal qasma totali tal-pajjiż, bid-Darfur u l-parti tal-Lvant li qed jippruvaw jiksbu l-indipendenza u ġlied inter-etniku instigat iktar bl-involviment ta' pajjiżi ġirien, inkluża l-Eritrea;

billi Djibouti qed ikompli jaffaċċja sfidi enormi u s-sitwazzjoni tiegħu qed issir allarmanti fid-dawl tal-kriżi dinjija tal-ikel; billi l-Ogaden, ir-reġjun tas-Somalja fl-Etjopja, qed ibati minn nixfa kbira u l-għajnuna tal-ikel għall-abitanti kkontrollata mill-gvern mhix qed tilħaqhom minkejja l-progress riċenti fil-kunsinna tal-għajnuna tal-ikel mill-Programm Dinji tal-Ikel (WFP) f'dan ir-reġjun, minħabba li għadu qed jiġi rappurtat dewmien ikkawżat mill-awtorizzazzjoni militari biex wieħed jivvjaġġa fir-reġjun Somalu,

billi s-sitwazzjoni dwar id-drittijiet tal-bniedem, l-istat tad-dritt, id-demokrazija u l-governanza fil-pajjiżi kollha tal-Qarn tal-Afrika kien ta' tħassib kbir għall-UE għal ħafna snin; billi hemm rapporti kredibbli dwar arresti arbitrarji, xogħol furzat, tortura u trattament ħażin tal-priġunieri kif ukoll persekuzzjoni tal-ġurnalisti u ripressjoni politika fir-reġjun;

billi s-sistema ta' votazzjoni bil-maġġoranza, żvantaġġuża ħafna għall-partiti fl-oppożizzjoni, li kienet applikata matul l-elezzjonijiet leġiżlattivi tal-2008, huwa suġġett ta' tħassib għal Djibouti, fejn il-partit tal-oppożizzjoni MRD f'Lulju 2008, kien ipprobit milli jipparteċipa minħabba raġunijiet mingħajr l-ebda ġustifikazzjoni li kien qed jappoġġja attakk mill-Eritrea fuq Djibouti, filwaqt li l-mexxejja tat-trejdunjin UDT/UGTD għadhom ma ngħatawx lura l-impjieg tagħhom wara li tkeċċew minħabba raġunijiet marbuta mal-attivitajiet tal-unjin,

O . billi hemm klima ta' biża' fost l-NGOs u gruppi tal-oppożizzjoni li l-kontroll tal-gvern kien qed jiżdied u l-libertà politika tnaqqset permezz tal-liġi tal-istampa u l-liġi dwar ir-reġistrazzjoni tal-partiti adottata riċentement fl-Etjopja, billi l-liġi dwar l-NGOs (il-Proklamazzjoni dwar ir-Reġistrazzjoni u r-Regolazzjoni tal-Karitajiet u s-Soċjetajiet) adottata mill-gvern Etjopjan u ratifikata mill-parlament tista' tillimita serjament l-attivitajiet tal-assoċjazzjonijiet Etjopjani u internazzjonali li qed jaħdmu favur l-ugwaljanza, il-ġustizzja, id-drittijiet tal-bniedem u s-soluzzjoni tal-kunflitti,

Sigurtà Reġjonali

Jistieden lill-gvern tal-Etjopja biex japprova formalment id-demarkazzjoni virtwali tal-Kummissjoni tal-Fruntiera bejn l-Eritrea u l-Etjopja bħala finali u vinkolanti; jistieden lill-gvern Eritrean biex jaqbel li jkun hemm djalogu mal-Etjopja, li jindirizza l-ipproċess tal-irtirar tat-truppi mill-fruntiera u għad-demarkazzjoni fiżika b'konformità mad-deċiżjoni tal-Kummissjoni tal-Fruntiera, kif ukoll in-normalizzazzjoni tar-relazzjonijiet bejn iż-żewġ pajjiżi, inkluż il-ftuħ mill-ġdid tal-fruntiera għal kummerċ; jistieden lill-komunità internazzjonali u l-UE biex jagħmlu pressjoni fuq iż-żewġ naħat biex tingħeleb is-sitwazzjoni blukkata li teżisti bħalissa;

Jistieden lill-Kunsill biex jinnomina Rappreżentant/Mibgħut Speċjali tal-UE għar-reġjun tal-Qarn tal-Afrika;

Jistieden lill-Kunsill u lill-Kummissjoni biex ikomplu bl-isforzi tagħhom fil-kuntest ta' sħubija politika reġjonali għall-paċi, s-sigurtà u l-iżvilupp fil-Qarn tal-Afrika biex ikunu identifikati proġetti ta' interess komuni li jistgħu jmexxu l-koperazzjoni funzjonali bejn l-Eritrea u l-Etjopja, bħal fil-qasam tal-forniment tal-enerġija u l-kummerċ transkonfinali jew portwali,

Jistieden lill-gvern Eritrean biex jikkunsidra mill-ġdid is-sospensjoni preżenti tiegħu tal-isħubija fl-IGAD; jistieden lit-tmexxija AU u IGAD biex ikomplu jinvolvu lill-Eritrea u jinkoraġġixxu lill-gvern biex jerġa' jgħaqqad l-isforzi ta' koperazzjoni reġjonali u sub-reġjonali,

Jistieden lill-gvern Eritrean biex jaqbel li jistieden, flimkien mal-gvern ta' Djibouti, missjoni indipendenti ghat-tfittxija tal-fatti biex tkun indagata s-sitwazzjoni f'Ras Doumeira; jistieden liż-żewġ naħat biex jafdaw id-djalogu u l-mezzi diplomatiċi sabiex jerġgħu jistabbilixxu r-relazzjonijiet bejn iż-żewġ pajjiżi;

Jistieden lill-Kunsill u lill-Kummissjoni biex ikomplu bl-appoġġ tagħhom għall-bini ta' istituzzjonijiet fis-Somalia, għall-implimentazzjoni tal-ftehima ta' paċi ta' Djibouti u għall-isforzi IGAD fil-proċess ta' paċi; iħeġġeġ it-tisħiħ tal-AMISOM u l-użu tal-forza ta' stabbilizzazzjoni tan-NU f'ħin propizju immedjatament meta l-kundizzjonijiet politiċi u ta' sigurtà jippermettu dan;

Jikkundanna l-attakki dejjem iktar frekwenti fuq il-ħaddiema umanitarji li seħħew matul dawn l-aħħar xhur, li kkostrinġew ħafna l-operazzjonijiet ta' għajnuna u għenu biex teħżien is-sitwazzjoni umanitarja fis-Somalja; jistieden lill-Koordinatur Umanitarju tan-NU għas-Somalja biex jinnegozja aċċess umanitarju separatament mill-proċess ta' paċi ta' Djibouti, żona ġeografika b'żona ġeografika, biex jitħaffef il-forniment tal-ikel u tittaffa ftit is-sitwazzjoni umanitarja kritika.

Jenfasizza li fid-dawl tal-parteċipazzjoni għall-kisba tal-ftehima bejn it-Tramuntana u n-Nofsinhar tas-Sudan, issa huwa meħtieġ li jitkomplew l-isforzi bil-għan li din il-ftehima tkun implimentata u biex tinżamm il-pressjoni neċessarja; jistieden għalhekk lill-Kunsill u lill-Komunità internazzjonali biex iżidu l-appoġġ tagħhom għall-implimentazzjoni tal-Ftehima ta' Paċi Komprensiva tramuntana-nofsinhar fis-Sudan u biex jiżguraw l-applikazzjoni sħiħa tal-UNAMID fid-Darfur;

Jistieden lill-Kunsill u lill-Kummissjoni biex ikomplu bl-appoġġ tagħhom għall-IGAD u l-isforzi tagħha biex ikun żviluppat pjan ta' integrazzjoni għar-reġjun u biex jissaħħu l-istituzzjonijiet tagħha;

Sigurtà tal-ikel u żvilupp

Jistieden lill-gvern Eritrean biex jikkoopera aktar mill-qrib mal-organizzazzjonijiet internazzjonali fl-evalwazzjoni tas-sitwazzjoni tas-sigurtà tal-ikel sabiex jippermetti li jkun hemm intervenzjoni fil-ħin u mmirata;

Jistieden lill-gvern Eritrean biex jippermetti lill-Kummissjoni aċċess mingħajr xkiel għall-proġetti ffinanzjati mill-Kummissjoni u biex isaħħaħ id-disponibilità tiegħu għal assistenza teknika għal proġetti u programmi miftiehma b'mod konġunt; jistieden ukoll lill-gvern tal-Eritrea biex jadatta l-Proklamazzjoni NGO bil-għan li jkunu ffaċilitati r-rekwiżiti finanzjarji għall-NGOs li huma lesti li jimpenjaw ruħhom f'attivitajiet ta' żvilupp fl-Eritrea;

Jistieden lill-gvern Etjopjan biex jagħti aċċess sħiħ lill-organizzazzjonijiet umanitarji għar-reġjun Ogaden tas-Somalja, u biex jipprovdi l-kundizzjonijiet neċessarji kollha biex l-għajnuna tilħaq lill-benefiċjarji tagħha fir-reġjun kollu;

Jistieden lill-Kummissjoni biex tkompli tappoġġja r-reazzjonijiet regjonali għall-isfidi transkonfinali permezz tas-sħubija Reġjonali tal-UE għall-paċi, s-sigurtà u l-iżvilupp, u b'mod partikolari l-immaniġġjar reġjonali tar-riżorsi tal-ilma bħala element essenzjali għas-sigurtà tal-ikel;

Jistieden lill-Kummissjoni biex tivverifika li l-ebda programm tal-assistenza tagħha, inkluż il-programm "flus għax-xogħol", ma huma qed ikunu implimentati permezz ta' xogħol furzat;

Id-drittijiet tal-bniedem, id-demokrazija u l-governanza tajba

Jitlob lill-gvern tal-Eritrea biex iħarrek u jressaq quddiem il-qorti d-detenuti politiċi kollha u l-ġurnalisti li qed jinżammu l-ħabs. jew inkella jeħlishom minnufih.

Jitlob lill-gvern tal-Eritrea biex jirrispetta b'mod sħiħ id-drittijiet tal-bniedem u l-libertajiet fundamentali, il-libertà tal-espressjoni, il-libertà tal-midja u l-libertà tal-kuxjenza.

Jesprimi l-preokkupazzjoni qawwija tiegħu dwar id-detenzjoni fl-Eritrea tal-ġurnalist Svediż Eritrean Dawik Isaak li ilu jinżamm il-ħabs sa mill-arrest tiegħu f'Settembru 2001 mingħajr ma tressaq quddiem il-ġustizzja u jitlob il-ħelsien immedjat ta' Dawik Isaak u ta' ġurnalisti oħrajn li jinsabu l-ħabs.

Jistieden lill-Unjoni Ewropea sabiex tikkonsidra l-approċċ tagħha lejn l-Eritrea jekk ma jsirx progress lejn konformità mal-elementi essenzjali tal-Ftehima ta' Cotonou, b'mod partikolari l-Artikolu 5, u progress dwar id-drittijiet ċentrali tal-bniedem (l-aċċess tal-ICRC għal ħabsijiet, ir-rilaxx ta' G11).

Jistieden lill-awtoritajiet ta' Djibouti sabiex jipproteġu l-ispazju politiku għall-partiti tal-oppożizzjoni u l-organizzazzjonijiet indipendenti għad-drittijiet tal-bniedem, li jinkludi l-libertà tal-istampa, il-libertà ta' assemblea u l-libertà tal-espressjoni; jenfasizza l-ħtieġa ta' djalogu sinifikattiv bejn il-gvern u l-oppożizzjoni li jwassal għall-adozzjoni tal-liġi elettorali sabiex ikun jista' jkun hemm rappreżentazzjoni aktar ġusta tal-partiti politiċi eżistenti fil-Parlament; jitlob lill-awtoritajiet ta' Djibouti sabiex jerġgħu jħalli jidħlu għal xogħolhom il-mexxejja kollha tal-UDT/UGTD li ġew imkeċċija minħabba raġunijiet li jirrigwardaw l-attività sindakali tagħhom;

Jitlob lill-awtoritajiet ta' Djibouti sabiex jagħmlu minn kollox biex jintefa' kull dawl possibbli fuq min kien risponsabbli għall-massakru ta' Diċembru 1991 f'Arhiba u sabiex ifittxu bil-liġi lil dawk kollha li jistgħu jinstabu risponsabbli;

Jiddispjaċih li l-Parlament tal-Eritrea rratifika l-Proklamazzjoni għar-Reġistrazzjoni u r-Regolamentazzjoni tal-Karitajiet u s-Soċjetajiet, jitlob li jsiru adattamenti sinifikattivi sabiex ikunu garantiti l-prinċipji tad-drittijiet tal-bniedem, jitlob li jkun hemm implimentazzjoni mhux restrittiva ta' din il-liġi u jinsisti li jkun hemm moniteraġġ mill-qrib mill-Kummissjoni tal-UE tal-implimentazzjoni tagħha,

Iħeġġeġ lill-awtoritajiet tal-Etjopja sabiex jirrevedu l-liġi tal-istampa u l-liġi tar-reġistrazzjoni tal-partiti, kif ukoll il-kompożizzjoni tal-Bord Elettorali, sabiex jiġi żgurat li l-ispazju politiku għall-partiti tal-oppożizzjoni jkun iggarantit; iħeġġeġ ukoll li ssir investigazzjoni tal-allegazzjonijiet ta' fastidju u arrest arbitraju tal-organizzazzjonijiet tal-oppożizzjoni u tas-soċjetà ċivili u sabiex itellgħu quddiem il-ġużtizzja lil dawk risponsabbli;

Iħoss ruħu indinjat bil-priġunerija ta' Birtukan Midekassa, kap tal-partit tal-oppożizzjoni Unità għal Ġustizzja Demokratika (UDJ) u jitlob li tinħeles minnufih u bla kundizzjonijiet;

Jitlob lill-awtoritajiet tal-Etjopja sabiex jieħdu ħsieb it-talba għal reġistrazzjoni mill-Assoċjazzjoni Nazzjonali tal-Għalliema tal-Etjopja (NTA) skont il-liġijiet u r-regoli rispettivi, u sabiex ma jkomplux jippersegwitaw lill-membri ta' din l-assoċjazzjoni;

Jitlob lill-Gvernijiet tal-Etjopja, l-Eritrea u Djibouti u lill-Kunsill, skont l-Artikolu 8 u l-Anness VII tal-Ftehima Riveduta ta' Cotonou, sabiex jilħqu ftehim biex japprofondixxu d-djalogu politiku fl-oqsma tad-drittijiet tal-bniedem, il-prinċipji demokratiċi u l-istat tad-dritt, li jinkludu l-kwistjonijiet imsemmija aktar 'il fuq, sabiex jiġu definiti standards stabbiliti u jinkisbu riżultati tanġibbli u progress fil-prattika;

Jagħraf li għalkemm fl-2009 se jsiru l-elezzjonijiet fis-Sudan, għadhom ma ġewx emendati l-liġijiet li jirrestrinġu l-libertà tal-espressjoni għall-persuni individwali, partiti politiċi u l-midja u li jmorru kontra l-Ftehima Komprensiva għall-Paċi (CPA) u l-Kostituzzjoni Nazzjonali Interim (INC) u lanqas għadha ma ġiet ifformata l-Kummissjoni Nazzjonali għad-Drittijiet tal-Bniedem; jenfasizza li t-tħassir u s-sostituzzjoni ta' dawn il-liġijiet b'liġijiet oħrajn li jkunu konformi mas-CPA u l-INC, kif ukoll il-ħolqien tal-Kummissjoni Nazzjonali għad-Drittijiet tal-Bniedem, huma pri-kundizzjonijiet għal ambjent fejn jistgħu jsiru elezzjonijiet ħielsa u ġusti;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kummissjoni u lill-Kunsill, lill-Istati Membri, liċ-Chairperson tal-Kummissjoni tal-Unjoni Afrikana, il-President fil-Kariga tal-Assemblea tal-Unjoni Afrikana, is-Segretarju Ġenerali tal-Unjoni Afrikana, il-Parlament Pan-Afrikan, il-gvernijiet u parlamenti tal-pajjiżi tal-IGAD u ċ-Chairpersons tal-Assemblea Parlamentari ACP-EU.


MOZZJONI GĦAL RIŻOLUZZJONI

imressqa biex jingħalaq id-dibattitu dwar id-dikjarazzjonijiet mill-Kunsill u mill-Kummissjoni

skont l-Artikolu 103(2) tar-Regoli ta' Proċedura

f'isem il-Grupp UEN

dwar l-approċċ tal-UE lejn il-Belarus

Riżoluzzjoni tal-Parlament Ewropew dwar l-approċċ tal-UE lejn il-Belarus

Il-Parlament Ewropew ,

wara li kkunsidra r-riżoluzzjonijiet preċedenti tiegħu dwar is-sitwazzjoni fil-Belarus, b'mod partikolari dik tad-9 t'Ottubru 2008,

wara li kkunsidra l-komunikazzjoni tal-Kummissjoni lill-Parlament Ewropew u lill-Kunsill dwar l-Inizjattiva tas-Sħubija tal-Lvant,

wara li kkunsidra l-pożizzjoni komuni tal-Kunsill rigward il-miżuri restrittivi kontra ċerti uffiċċjali tal-Belarus, li tissospendi għal sitt xhur ir-restrizzjonijiet fuq l-ivvjaġġar imposti fuq persunaġġi importanti fil-Belarus,

wara li kkunsidra l-konklużjonijiet tal-Kunsill tal-15 u s-16 ta' Settembru 2008 dwar il-Belarus,

wara li kkunsidra d-dikjarazzjoni tal-Kummissjoni tal-21 ta' Novembru 2006 dwar ir-rieda min-naħa tal-Unjoni Ewropea li ġġedded ir-relazzjoni tagħha mal-Belarus u l-poplu tagħha fi ħdan il-qafas tal-Politika Ewropea tal-Viċinat (ENP),

wara li kkunsidra l-Artikolu 103(2) tar-Regoli ta' Proċedura tiegħu,

billi kien irrimarkat li r-reġim ta' Lukashenko huwa nieqes minn kwalunkwe leġitimità demokratika u huwa l-aħħar dittattorjat fl-Ewropa,

billi l-moviment 'Għal-Libertà' kien uffiċjalment irreġistrat mill-Ministeru tal-Ġustizzja tal-Belarus,

billi l-awtoritajiet tal-Belarus ippermettew l-istampar u d-distribuzzjoni ta' żewġ gazzetti tal-oppożizzjoni fil-pajjiż,

billi l-Ministru għall-Affarijiet Barranin tal-Belarus, Siarhei Martynau, iddikjara li 'il-Belarus hi ta' fehma pożittiva rigward il-parteċipazzjoni fl-Inizjattiva tas-Sħubija tal-Lvant' u żied li l-Belarus għandha l-intenzjoni li tipparteċipa f'din l-inizjattiva,

billi arresti u tiftix fl-uffiċċji tal-kapijiet tal-oppożizzjoni, ta' attivisti għad-drittijiet tal-bniedem u ta' ġurnalisti indipendenti qed ikomplu,

billi l-awtoritajiet Belarussi jiċħdu d-dritt lil ħafna saċerdoti u sorijiet Kattoliċi Rumani li jippridkaw u jgħallmu,

Jilqa' b'sodisfazzjon il-progress reċenti fil-proċess ta' riforma fil-Belarus li qed iressaq lill-pajjiż lejn konformità sħiħa mal-valuri demokratiċi u mal-standards Ewropej; jirrimarka, madankollu, li l-progress sar bil-mod ħafna;

Jilqa' b'sodisfazzjon id-dikjarazzjonijiet reċenti mill-Ministru għall-Affarijiet Barranin tal-pajjiż li l-Belarus tista' tipparteċipa fl-Inizjattiva tas-Sħubija tal-Lvant; jenfasizza, madankollu, li kwalunkwe parteċipazzjoni mill-Belarus f'dan il-programm għandha tkun suġġetta għal kundizzjonijiet u tiddependi minn kemm l-awtoritajiet Belarussi jkunu lesti li jibdew juru rispett ġenwin għad-drittijiet tal-bniedem, għall-istandards demokratiċi u għall-istat tad-dritt;

Jistieden lill-Gvern tal-Belarus sabiex jikkonferma d-dikjarazzjonijiet tiegħu li huwa lest li jtejjeb il-koperazzjoni mal-UE u li joħloq kundizzjonijiet li jiffavorixxu aktar il-bidu ta' taħditiet bejn l-UE u l-Belarus;

Iħeġġeġ, f'dan ir-rigward, lill-Gvern tal-Belarus biex jirrispetta d-drittijiet tal-bniedem billi:

(a) jirrispetta l-libertà tar-reliġjon tal-komunitajiet reliġjużi kollha fil-Belarus;

(b) jagħmel it-tibdil meħtieġ b'mod vitali fil-Kodiċi Penali tal-Belarus billi jneħħi l-Artikoli 193, 367, 368 u 369-1, li wħud minnhom, b'mod partikulari l-Artikolu 193, issemmew minn Amnesty International u li huma użati ta' sikwit bħala mezz ta' ripressjoni;

(c) ineħħi l-ostakli kollha għar-reġistrazzjoni kif suppost tal-NGOs fil-Belarus;

(d) jieqaf mit-theddid bil-prosekuzzjoni kriminali, inkluż għal min ma jagħmilx is-servizz militari fil-Belarus, kontra dawk l-istudenti li jkunu tkeċċew mill-universitajiet għall-pożizzjoni ċivika tagħhom u li minħabba f'hekk kellhom ikomplu l-istudji tagħhom barra l-pajjiż;

(e) itejjeb it-trattament tal-minoranzi nazzjonali u r-rispett lejhom, inkluż ir-rikonoxximent tal-korp elett b'mod leġittimu tal-Unjoni tal-Pollakki fil-Belarus - immexxija minn Angelika Borys - u tal-kultura, tal-knejjes, tas-sistemi edukattivi u tal-wirt storiku u materjali tal-minoranzi;

sabiex jintemm l-iżolament tal-pajjiż mill-bqija tal-Ewropa, impost fuqu nnifsu, u sabiex ir-relazzjonijiet bejn l-UE u l-Belarus jitjiebu b'mod sinifikanti;

Itenni li l-Unjoni Ewropea ddikjarat li lesta ġġedded ir-relazzjoni tagħha mal-Belarus u mal-poplu tagħha fi ħdan il-qafas tal-ENP hekk kif il-Gvern tal-Belarus juri rispett għall-valuri demokratiċi u għad-drittijiet bażiċi tal-poplu tal-Belarus;

Iqis li d-deportazzjonijiet ripetuti tal-qassisin u s-sorijiet Kattoliċi Rumani mill-Belarus jirrappreżentaw ksur serju tal-libertà reliġjuża tal-Kristjani f'dak il-pajjiż; huwa tal-fehma, f'dan il-kuntest, li l-Gvern tal-Belarus qed jikser aspett fundamentali tad-drittijiet tal-bniedem u li l-azzjonijiet tiegħu qed jikkuntrarjaw il-proċess ta' bini ta' fiduċja bejn l-UE u l-Belarus;

Jistieden lill-Kunsill u lill-Kummissjoni biex ikomplu d-djalogu mal-Belarus u biex ifasslu politika fir-rigward tal-Belarus, suġġetti għal kundizzjonalità strettament pożittiva fuq il-bażi ta' approċċ gradwali, ta' pass wara pass, li jinkorpora benchmarks, skedi, klawżola ta' reviżjoni u riżorsi finanzjarji adegwati;

Jilqa' b'sodisfazzjon id-deċiżjoni tal-Kunsill li jissospendi l-miżuri restrittivi eżistenti għal perjodu ta' sitt xhur, bl-għan li juri li l-UE hija lesta li tibda l-koperazzjoni mal-Belarus;

Jistieden lill-Kunsill u lill-Kummissjoni biex jieħdu passi ulterjuri biex jissimplifikaw u jilliberaliżżaw il-proċeduri tal-viżi għaċ-ċittadini tal-Belarus, peress li azzjoni ta' dan it-tip hija kruċjali biex jitwettaq l-għan ewlieni tal-politika tal-UE rigward il-Belarus, jiġifieri l-faċilitazzjoni u l-intensifikazzjoni tal-kuntatti bejn il-popli u d-demokratizzazzjoni tal-pajjiż; iħeġġeġ lill-Kunsill u lill-Kummissjoni, f'dan il-kuntest, biex jikkunsidraw it-tnaqqis tal-ispiża tal-viżi għaċ-ċittadini tal-Belarus li jkunu deħlin fiż-żona Schengen, li huwa l-uniku mod kif jiġi evitat li l-Belarus u ċ-ċittadini tagħha jsiru dejjem aktar iżolati; jitlob lill-awtoritajiet tal-Belarus biex itemmu l-prattika tagħhom li joħorġu viżi liċ-ċittadini tagħhom biex joħorġu mill-pajjiż, b'mod partikolari lit-tfal u lill-istudenti;

Jistieden lill-Kunsill u lill-Kummissjoni biex iżidu l-għajnuna finanzjarja lill-midja indipendenti, lill-NGOs u lill-istudenti Belarussi li qed jistudjaw barra l-pajjiż; jilqa' b'sodisfazzjon l-appoġġ finanzjarju mogħti mill-Kummissjoni lill-'Università tal-Istudji Umanistiċi Ewropej' Belarussa li tinsab f'eżilju f'Vilnjus (il-Litwanja); jistieden lill-Kunsill u lill-Kummissjoni biex jagħtu appoġġ finanzjarju lill-istazzjon televiżiv indipendenti Belarussu Belsat u biex iħeġġu lill-Gvern tal-Belarus biex jirreġistra lill-Belsat uffiċjalment fil-Belarus;

Jistieden lill-Kunsill u lill-Kummissjoni biex iqisu miżuri għat-titjib tal-klima tan-negozju, tal-kummerċ, tal-investiment, tal-enerġija u tal-infrastruttura tat-trasport u l-koperazzjoni transkonfinali bejn l-UE u l-Belarus;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill u lill-Kummissjoni, kif ukoll lill-gvernijiet u l-parlamenti tal-Istati Membri, lill-Gvern u lill-Parlament tal-Belarus u lill-Assemblej Parlamentari tal-OSCE u tal-Kunsill tal-Ewropa.


MOZZJONI GĦAL RIŻOLUZZJONI

imressqa biex jingħalaq id-dibattitu dwar id-dikjarazzjonijiet mill-Kunsill u mill-Kummissjoni

skont l-Artikolu 103(2) tar-Regoli ta' Proċedura

f'isem il-Grupp Verts/ALE

dwar il-proklamazzjoni tal-11 ta' Lulju bħala l-Jum Kommemorattiv Ewropew għall-vittmi tal-Ġenoċidju ta' Srebrenica fil-11 ta' Lulju 1995

Il-Parlament Ewropew ,

wara li kkunsidra r-Riżoluzzjoni tiegħu tas-7 ta' Lulju 2005 dwar ''Il-Balkani: 10 snin wara Srebrenica'' ,

wara li kkunsidra l-Ftehima ta' Stabbilizzazzjoni u Assoċjazzjoni bejn l-Unjoni Ewropea u l-Bożnja Ħerżegovina, iffirmata fis-16 ta' Ġunju 2008 u l-prospettiva ta' sħubija mal-UE mogħtija lill-pajjiżi kollha tal-Balkani tal-Punent waqt is-Samit tal-UE f'Tessaloniki fl-2003,

wara li kkunsidra l-Artikolu 103(2) tar-Regoli ta' Proċedura tiegħu,

billi f'Lulju 1995, il-belt Bożnijaka ta' Srebrenica, li dak iż-żmien kienet enklavi iżolata li ġiet ipproklamata bħala Żona Protetta mir-riżolużżjoni tal-Kunsill ta' Sigurtà tan-Nazzjonijiet Uniti tas-16 ta' April 1993, waqgħet f'idejn il-milizji Serbi mmexxija mill-Ġeneral Ratko Mladić u taħt id-direzzjoni tal-president ta' dak iż-żmien tar-Republika Srpska Radovan Karadžić,

billi nhar it-13, l-14, il-15, is-16, is-17 u t-18 ta' Lulju aktar minn 8,000 raġel ġew immassakrati u kważi 25,000 fost nisa, tfal u anzjani ġew iddeportati bil-forza,

billi din ir-traġedja, li ġiet iddikjarata bħala att ta' ġenoċidju mill-ICTY, seħħet f'reġjun li kien iddikjarat bħala post sikur min-NU, u għalhekk tibqa' simbolu tal-impotenza tal-komunità internazzjonali biex tintervjeni fil-kunflitt u biex tipproteġi lill-popolazzjoni ċivili,

wara li kkunsidra d-diversi ksur tal-Konvenzjoni ta' Ġinevra li sar mit-truppi Serbi Bożnijaċi kontra l-popolazzjoni ċivili ta' Srebrenica, inklużi d-deportazzjonijiet ta' eluf ta' nisa, tfal u anzjani u l-istupru ta' għadd kbir ta' nisa,

billi minkejja l-isforzi kbar li saru s'issa biex jinstabu l-oqbra ta' massa u dawk individwali u biex jinqalgħu il-katavri minnhom u jiġu identifikati l-iġsma tal-vittmi, it-tiftix li sar s'issa ma jippermettix li ssir rikostruzzjoni sħiħa tal-ġrajjiet li seħħew f'Srebrenica u madwarha,

billi ma jistax ikun hemm paċi vera mingħajr ġustizzja u billi koperazzjoni sħiħa u mingħajr restrizzjoni mal-ICTY tibqa' rekwiżit bażiku għal kontinwazzjoni ulterjuri tal-proċess ta' integrazzjoni fl-UE għall-pajjiżi tal-Punent tal-Balkani,

billi l-Ġeneral Radislav Krstić tal-armata Serba Bożnijakka huwa l-ewwel persuna li nstabet ħatja mill-ICTY li għen u nkoraġġixxa l-ġenoċidju ta' Srebrenica, iżda l-iktar persuna prominenti akkużata, Ratko Mladić, għadha ma nqabditx tnax-il sena wara li seħħew l-avvenimenti traġiċi,

billi n-nuqqasijiet fil-mekkaniżmi għat-teħid ta' deċiżjonijiet tal-UE u n-nuqqas ta' politika barranija u sigurtà komuni ġenwina kellhom ukoll sehem negattiv matul tal-ġrajjiet li seħħew,

billi n-nuqqas ta' effikaċja u l-insuffiċjenza tal-organizzazzjonijiet internazzjonali kienu fatali għall-abitanti ta' Srebrenica u juru l-ħtieġa urġenti ta' preparazzjoni u koordinazzjoni aħjar ta' operazzjonijiet biex iżommu u jinfurzaw il-paċi u speċifikament il-bżonn li l-informazzjoni tinqasam, meta ntwera b'mod ċar li n-nuqqas tagħha kien il-kawża tal-falliment totali tal-kontinġent Olandiż biex jipproteġi l-enklavi,

billi huwa neċessarju li titqajjem kuxjenza dwar dawn l-avvenimenti traġiċi mal-Ewropa kollha u li fil-Balkani tal-Punent jinkiseb rikonoxximent pubbliku tar-responsabilitajiet sabiex tinbena fiduċja reċiproka u jissokta djalogu dejjiemi bejn il-pajjiżi tar-reġjun,

Huwa tal-fehma li l-massakru li sar fl-1995 fi Srebrenica huwa ferita dejjem miftuħa fl-istorja tal-Ewropa li għandha titfakkar b'mod xieraq sabiex tiġi evitata ripetizzjoni tal-ġrajjiet;

Ifakkar u jonora l-vittmi tal-atroċitajiet; jesprimi l-kondoljanzi tiegħu u s-solidarjetà mal-familji tal-vittmi, li ħafna minnhom qed jgħixu mingħajr konferma tad-destin li kellhom missirijiethom, uliedhom subien, żwieġhom jew ħuthom subien; jirrikonoxxi li dan l-uġigħ kontinwu huwa aggravat min-nuqqas li dawk responsabbli jinġiebu quddiem il-ġustizzja;

Jistieden lill-Kunsill u lill-Kummissjoni biex jikkommemoraw b'mod xieraq l-anniversarju tal-att ta' ġenoċidju ta' Srebrenica-Potočari billi jappoġġjaw ir-rikonoxximent tal-Parlament Ewropew tal-11 ta' Lulju bħala ġurnata ta' kommemorazzjoni tal-ġenoċidju ta' Srebrenica mal-UE kollha u fil-pajjiżi kollha fil-Punent tal-Balkani;

Jesprimi l-appoġġ sħiħ tiegħu għall-ħidma prezzjuża u diffiċli tal-ICTY, u jenfasizza li l-fatt li dawk responsabbli għall-massakri fi Srebrenica u madwarha jinġiebu quddiem il-ġustizzja huwa pass importanti favur il-paċi u l-istabilità fir-reġjun u jenfasizza għal darb'oħra li l-kooperazzjoni sħiħa mal-ICTY hija kundizzjoni meħtieġa għall-pajjiżi kollha tar-reġjun biex igawdu relazzjonijiet aktar mill-qrib mal-UE u għall-bidu tal-proċess ta' adeżjoni;

Jenfasizza l-importanza li jkunu żgurati l-paċi u l-istabilità fil-Balkani tal-Punent u l-bżonn li jibda proċess ta' rikonċiljazzjoni ġenwin bħala parti mill-proċess ta' integrazzjoni Ewropea; iħeġġeġ lill-pajjiżi kollha biex jagħmlu iktar sforzi biex jaċċettaw u jgħixu b'passat diffiċli u mimli diffikultajiet;

Jagħti istruzzjonijiet lill-President tiegħu biex iressaq din ir-riżoluzzjoni lill-Kunsill, lill-Kummissjoni, lill-gvernijiet tal-Istati Membri, lill-Gvern u l-Parlament tal-Bożnja Ħerżegovina u l-entitajiet tiegħu, u lill-gvernijiet u l-parlamenti tal-pajjiżi tal-Punent tal-Balkani.


Qtugħ tal-gass: kriżi politika b'aġenda politika

Enerġija

Gwerra ta' propaganda L-UE tirrikjedi politika għas-sigurtà, tassigura d-diversifikazzjoni tal-provvista ta' l-enerġija u solidarjetà fis-settur.

Dawn kienu ftit mir-rikmandazzjonijiet li ħarġu minn seduta straordinarja fil-Kumitat għall-Affarijiet Barranin nhar il-Ħamis fuq il-konflitt bejn ir-Russja u l-Ukraina rigward il-gass.

Dan il-konflitt waqqaf il-provvista tal-gass lil ħafna pajjiżi fl-Unjoni.

L-atturi prinċipali : ir-Russu "Gazprom" u l-Ukrain "Naftogaz", ġew mistiedna fil-Parelament.

Oleh Dubyna, kap ta' Naftogaz, innega li l-kumpanija tiegħu qed taqta' mill-provvista tal-gass li kellha tiġi l-Ewropa.

Da parti tiegħu, il-kap ta' Gazprom, Alexei Miller, li ma setax jattendi l-laqgħa tkellem mal-President tal-Parlament.

Mr Hryhoriy Nemyria, Viċi-Prim tal-Ukraina tkellem dwar "gwerra ta' propaganda" iżda qal li " l-Ukraina ma riditx tkun parti minnha."

Qal li l-gass ma kienx qed jilħaq lill-pajjiżi Ewropej għaliex "Gazprom" qatgħet il-provvista lejn l-Ukraina.

Hu żied jgħid li "aħna rridu soluzzjoni kummerċjali trasparenti."

Jacek Saryusz-Wolski (PPE-DE, Polonja), kap tal-Kumitat għall-Affarijiet Barranin stqarr li l-UE għandha bżonn politika unika għall-enerġija u rrefera għar-riżoluzzjoni 2007 li talbet għal din it-tip ta' politika biex tiġi evitat kriżi ta' dan it-tip u tassigura l-provvista.

Madwar nofs l-istati ta' l-UE huma affetwati minn dan il-qtugħ mir-Russja.

Il-Bulgarija l-iktar li ntlaqgħet u ħafna mid-djar sfaxxaw mingħajr sħana apparti l-industriji.

90-il skola ingħalqet kif ukoll ċerta kumpaniji.

Adrian Severin (PSE, RO) qal li din "hi kriżi politika b'aġenda politika".

Tinvolvi lill-Unjoni mhux biss bħala vittma iżda ukoll bħala plejer politiku.

Il-Kummissjoni infurmat li se tibgħat tim ta' esperti lejn l-Ukraina biex tiċċekkja s-sitwazzjoni tal-gass.

Dan is-suġġett se jittella' ukoll fil-plenarja nhar il-14 ta' Jannar fi Strasburgu.

20090109STO45753 EbS Kriżi tal-gass: il-Membri mħassba dwar l-impatt fuq il-pubblika Kumitat għall-Affarijiet Barranin Riżoluzzjoni lejn politika barranija Ewropea komuni għall-enerġija Il-provvista tal-gass interotta


MOZZJONI GĦAL RIŻOLUZZJONI

imressqa biex jingħalaq id-dibattitu dwar id-dikjarazzjonijiet mill-Kunsill u mill-Kummissjoni

skont l-Artikolu 103(2) tar-Regoli ta' Proċedura

f'isem il-Grupp PPE-DE

Riżoluzzjoni tal-Parlament Ewropew dwar il-proklamazzjoni tal-11 ta' Lulju bħala l-Jum Kommemorattiv Ewropew għall-vittmi tal-Ġenoċidju ta' Srebrenica fil-11 ta' Lulju 1995

Il-Parlament Ewropew ,

wara li kkunsidra r-Riżoluzzjoni tiegħu tas-7 ta' Lulju 2005 dwar ''Il-Balkani: 10 snin wara Srebrenica'',

wara li kkunsidra l-Ftehima ta' Stabbilizzazzjoni u Assoċjazzjoni bejn l-Unjoni Ewropea u l-Bożnja Ħerzegovina, iffirmata fis-16 ta' Ġunju 2008 u l-prospettiva ta' sħubija mal-UE mogħtija lill-pajjiżi kollha tal-Balkani tal-Punent waqt is-Samit tal-UE f'Tessaloniki fl-2003,

wara li kkunsidra l-Artikolu 103(2) tar-Regoli ta' Proċedura tiegħu,

billi fil-11 ta' Lulju 1995, il-belt ta' Srebrenica fil-Lvant tal-Bożnja, li kienet iddikjarata bħala żona sikura mill-Kunsill tas-Sigurtà tan-NU fis-16 ta' April 1993, waqgħet f'idejn il-forzi Serbi Bożnijaċi mmexxija mill-Ġeneral Ratko Mladić u taħt id-direzzjoni tal-President ta' dak iż-żmien tar-Republika Srpska, Radovan Karadžić,

billi, matul id-diversi ġranet meta ġew immassakrati ħafna persuni wara l-waqgħa ta' Srebrenica, iktar minn 8000 ragel u tifel Musulman, li kienu fittxew is-sikurezza f'dawn l-inħawi, taħt il-protezzjoni tal-Forza ta' Protezzjoni tan-Nazzjonijiet Uniti (UNPROFOR), ġew iġġustizzjati b'mod sommarju mill-forzi mmexxija mill-Ġeneral Mladić u minn unitajiet paramilitari inklużi diviżjonijiet tal-pulizija irregolari Serbi li daħlu fit-territorju Bożnjak mis-Serbja,

waqt li kkunsidra li l-massakru ta' Srebenica hu l-agħar episodju Ewropew ta' qtil ta' massa mit-Tieni Gwerra Dinjija u s-simbolu tal-brutalità tal-gwerra bejn l-1992-1995 tal-Bożnja,

billi din ir-traġedja, li ġiet iddikjarata bħala att ta' ġenoċidju mill-ICTY, seħħet f'reġjun li kien iddikjarat bħala post sikur min-NU, u għalhekk tibqa' simbolu tal-impotenza tal-komunità internazzjonali biex tintervjeni fil-kunflitt u biex tipproteġi lill-popolazzjoni ċivili,

wara li kkunsidra d-diversi ksur tal-Konvenzjoni ta' Ġinevra li sar mit-truppi Serbi Bożnijaċi kontra l-popolazzjoni ċivili ta' Srebrenica, inklużi d-deportazzjonijiet ta' eluf ta' nisa, tfal u anzjani u l-istupru ta' għadd kbir ta' nisa,

billi, minkejja l-isforzi enromi li saru sal-lum biex jinstabu u jkunu eżumati oqbra individwali u tal-massa u biex ikunu identifikati l-kadavri tal-vittmi, it-tiftix li sar s'issa ma jippermettix li ssir rikostruzzjoni sħiħa tal-avvenimenti f'Srebrenica u madwarha;

billi ma jistax ikun hemm paċi vera mingħajr ġustizzja u billi koperazzjoni sħiħa u mingħajr restrizzjonijiet mal-ICTY tibqa' rekwiżit bażiku għal kontinwazzjoni ulterjuri tal-proċess ta' integrazzjoni fl-UE għall-pajjiżi tal-punent tal-Balkani,

billi l-Ġeneral Radislav Krstić tal-armata Serba Bożnijaka huwa l-ewwel persuna li nstabet ħatja mill-ICTY li għen u nkoraġġixxa l-ġenoċidju ta' Srebrenica, iżda l-iktar persuna prominenti akkużata, Ratko Mladić għadu ma nqabadtx tnax-il sena wara l-avvenimenti traġiċi,

billi qed jinstabu oqbra ta' massa ġodda u għalhekk għadu mhux possibbli li jitqies bħala definittiv in-numru ta' vittmi ta' dan il-ġenoċidju, numru li diġà huwa kbir (skont l-Artikolu 2 tal-Konvenzjoni dwar il-Prevenzjoni u l-Kastig tar-Reat ta' Ġenoċidju),

Ifakkar u jonora l-vittmi tal-atroċitajiet; jesprimi l-kondoljanzi u s-solidarjetà tiegħu mal-familji tal-vittmi, li ħafna minnhom qed jgħixu mingħajr konferma finali tad-destin li kellhom missirijiethom, uliedhom subien, żwieġhom jew ħuthom subien; jirrikonoxxi li dan l-uġigħ kontinwu huwa aggravat min-nuqqas li dawk responsabbli jinġiebu quddiem il-ġustizzja;

Jistieden lill-Kunsill u lill-Kummissjoni biex ifakkru b'mod xieraq l-anniversarju tal-att ta' ġenoċidju ta' Srebrenica-Potočari billi jappoġġjaw ir-rikonoxximent tal-Parlament Ewropew tal-11 ta' Lulju bħala ġurnata ta' kommemorazzjoni tal-ġenoċidju ta' Srebrenica;

Jitlob li jkun hemm sforzi ulterjuri biex dawk li għad fadal maħrubin jinġiebu quddiem il-ġustizzja u jesprimi l-appoġġ tiegħu għall-ħidma tal-ICTY;

Jenfasizza l-importanza ta' politiki ta' rikonċiljazzjoni bħala parti mill-proċess ta' integrazzjoni Ewropea; jenfasizza l-irwol importanti tal-awtoritajiet reliġjużi, il-midja u s-sistema edukattiva f'dan il-proċess, sabiex il-popolazzjoni ċivili ta' kull etniċità tkun tista' tegħleb it-tensjonijiet tal-passat u tibda koeżistenza paċifika u sinċiera fl-interessi ta' paċi, stabilità u tkabbir ekonomiku dewwiema; iħeġġeġ lill-pajjiżi kollha biex jagħmlu iktar sforzi biex jaċċettaw u jgħixu b'passat diffiċli u mħarbat;

Jagħti istruzzjonijiet lill-President tiegħu biex iressaq din ir-riżoluzzjoni lill-Kunsill, lill-Kummissjoni, lill-gvernijiet tal-Istati Membri, lill-Gvern u l-Parlament tal-Bożnja Ħerzegovina u l-entitajiet tiegħu, u lill-gvernijiet u l-parlamenti tal-pajjiżi tal-punent tal-Balkani.